open-index/open-wikipedia-markdown huggingface dataset:
സൽമാൻ അൽ ഫാരിസി

മുഹമ്മദ്‌ നബിയുടെ വലം കൈയ്യ് എന്ന് പറയാവുന്നത്ര അടുത്ത സ്വഹാബിയായിരുന്നു **സൽമാൻ അൽ ഫാരിസി**. സഖ്യയുദ്ധത്തിൽ മുസ്‌ലിം വിജയത്തിന് വഴിയൊരുക്കിയ *കിടങ്ങ് യുദ്ധതന്ത്രം* ആവിഷ്കരിച്ച സ്വഹാബിയായിരുന്നു സൽമാനുൽ ഫാരിസി(റ).

## ജീവിതരേഖ
സൽമാൻ പിറന്നത്‌ ഇറാനിലെ ഇസ്‌ഫഹാൻ പട്ടണത്തിലാണ്. മഹാബ് എന്നായിരുന്നു സൽമാന്റെ യഥാർത്ഥ നാമം. അസ്ബഹാനിലെ ജയ്യ് ഗോത്രക്കാരായ സൽമാനും കുടുംബവും മജൂസികളുടെ ആരാധനാ കേന്ദ്രമായ അഗ്നിക്കരികിലായിരുന്നു താമസം. മജൂസികളുടെ മതനേതാവായിരുന്നു പിതാവ്. പിതാവിന്റെ തോട്ടത്തിലേക്ക് പണിക്ക് നിയോഗിക്കപ്പെട്ട സൽമാൻ ക്രൗസ്തവ ദേവാലയവും അവരുടെ പ്രാർത്ഥനാ രീതിയും കണ്ട് അതിൽ ആകൃഷ്ടനായി.അദ്ദേഹം ക്രിസ്തു മതം സ്വീകരിച്ചു.പിതാവിന്റെ എതിർപ്പു വക വെക്കാതെ ക്രൈസ്തവരോടൊപ്പം സിറിയയിലേക്കു പോയി.ചില പാതിരിമാരിൽ നിന്ന് ഇനിയും ഒരു പ്രവാചകൻ വരാനുണ്ട് എന്ന അറിവ് ലഭിച്ചു. ആ പ്രവാചകനെ കണ്ടെത്തി കൂടെ കഴിയണമെന്ന് മനസ്സിൽ ആഗ്രഹിച്ച സൽമാൻ അറേബ്യയിൽ നിന്നുള്ള കച്ചവട സംഘത്തിന്റെ കൂടെ ചേർന്നു. എന്നാൽ അടിമച്ചന്തയിൽ വിൽക്കപ്പെട്ട ഒരടിമയായിത്തീരുകയായിരുന്നു അദ്ദേഹം. യഥ്രിബിലെ ബനൂ ഖുറൈള ഗോത്രക്കാരനായ ഒരു ജൂതന്റെ അടിമയായി കഴിഞ്ഞു കൂടി. അതിനിടയിലാണ്  മുഹമ്മദ് നബി(സ്വ)യും അനുയായികളും മുഹാജിറുകളായി യഥ് രിബിലെത്തിയത്(ഇന്നത്തെ സൗദി അറേബ്യയിലുള്ള മദീനയുടെ പഴയ പേരായിരുന്നു ഇത്). വിവരം കേട്ടറിഞ്ഞ സൽമാൻ യജമാനൻ അറിയാതെ മുഹമ്മദ് നബിയെ തേടി പുറപ്പെട്ടു.ആ സദസ്സിൽ സന്നിഹിതനായി. നബി(സ്വ)യെ അദ്ദേഹം നിരീക്ഷിച്ചു. പാതിരി പറഞ്ഞ ലക്ഷണങ്ങൾ ഒത്തിണങ്ങിയിരിക്കുന്നു. ഇദ്ദേഹം തന്നെയാണ് ആ പ്രവാചകനെന്ന് തിരിച്ചറിയുകയും വിശ്വസിക്കുകയും ചെയ്തു. അദ്ദേഹം നബിയുടെ എറ്റവും അടുത്ത അനുയായി അയിത്തീർന്നു. സ്വഹാബികളുടെ സഹായത്താൽ ഉടമസ്ഥനുമായി മോചനക്കരാർ എഴുതി സ്വാതന്ത്രനായത് പിന്നെയും വർഷങ്ങൾ കഴിഞ്ഞാണ്. ഉസ്മാൻ (റ)ന്റെ കാലത്താണ് സൽമാൻ മരിച്ചത്. ജോർദാനിലാണ് ഖബറടക്കിയത്.
ഭൗതിക വിജ്ഞാനവും അനുഭവ പാഠവവും ഒത്തിണങ്ങിയ സൽമാൻ ഇസ്ലാമീക വിജ്ഞാനീയങ്ങളിൽ അഗാധ പാണ്ഡിത്യം നേടി.ഖലീഫമാരുടെ കാലമായപ്പോൾ മുസ്ലിംകൾക്ക് സമൃദ്ധിയുണ്ടായെങ്കിലും സൽമാൻ ഈത്തപ്പന നാരു പിരിച്ച് കുട്ടയുണ്ടാക്കി ഉപ ജീവനം കഴിച്ചു.മദാഇനിലെ ഗവർണറായി നിയമിതനായപ്പോഴും ഈ ലളിത ദീവിതം അദ്ദേഹം കൈവെടിഞ്ഞില്ല

വർഗ്ഗം:ഇസ്ലാമിക ചരിത്രം
വർഗ്ഗം:സ്വഹാബികൾ
ജന്മിത്തത്തിന്റെ കാലടിയിൽ

കമ്പളത്ത് ഗോവിന്ദൻ നായർ രചിച്ച നാടകമാണ് **ജന്മിത്തത്തിന്റെ കാലടിയിൽ**. തെരുവത്ത് രാമന്റെ പത്രാധിപത്യത്തിൽ കോഴിക്കോട്ടു നിന്ന് പുറത്തിറങ്ങിയിരുന്ന "കാഹള"ത്തിലാണിത് പ്രസിദ്ധീകരിച്ചത്.

## ശിക്ഷയും പീഡനങ്ങളും
ഇതിന്റെ പേരിൽ 1941 ജൂൺ 4ന് കമ്പളത്ത്  അറസ്റ്റിലായി. നിരോധിക്കപ്പെട്ട കർഷകപ്രസ്ഥാനത്തെ സഹായിക്കുന്ന ലേഖനമാണെന്നതിന്റെ പേരിലായിരുന്നു അറസ്റ്റ്. ടൗൺ പൊലീസ് സ്റ്റേഷനിലും ജയിലിലുമായിമായി ഭീകരമർദനത്തിന് വിധേയനായി. അദ്ദേഹത്തിന്റെ വലതുകൈ അടിച്ചൊടിച്ചു, നഖം പിഴുതെടുത്തു. 1941 ഡിസംബർ അവസാനംവരെ കോഴിക്കോട് കോടതിയിൽ നടന്ന കേസിനൊടുവിൽ ആറുമാസം കഠിനതടവിന് വിധിച്ചു. മൂന്ന് വർഷത്തേക്ക് സാഹിത്യ രചനയ്ക്ക് വിലക്കുമേർപ്പെടുത്തി.  
## അവലംബം


വർഗ്ഗം:മലയാളനാടകകൃതികൾ
വർഗ്ഗം:ആവിഷ്കാര സ്വാതന്ത്ര്യം
ഡഗ്ലസ് ആഡംസ്

ഒരു അമേരിക്കൻ സാഹിത്യകാരനാണ് **ഡഗ്ലസ് ആഡംസ്**.ഹിച്ച്ഹൈക്കേസ് ഗൈഡ് ടു ദ് ഗാലക്സി യുടെ രചയിതാവ് എന്ന നിലയിലാണ് അദ്ദേഹം ഏറെ പ്രശസ്തനായത്. ഇദ്ദേഹം  പൗരത്വം ഉള്ള വ്യക്തിയാണ്.

## അവലംബം

വർഗ്ഗം:1952-ൽ ജനിച്ചവർ
വർഗ്ഗം: 2001-ൽ മരിച്ചവർ
വർഗ്ഗം:മത വിമർശകർ
വർഗ്ഗം:നിരീശ്വരവാദ പ്രവർത്തകർ
നീൽ ഡിഗ്രാസ് ടൈസൺ

അമേരിക്കൻ ജ്യോതിശാസ്ത്രജ്ഞനും ശാസ്ത്ര പ്രചാരകനുമാണ് **നീൽ ഡിഗ്രാസ് ടൈസൺ**. ഒട്ടനവധി ജനപ്രിയശാസ്ത്ര ടെലിവിഷൻ പരമ്പരകളുടെ അവതാരകകൻ എന്ന നിലയിലും അദ്ദേഹം പ്രശസ്തനാണ്.

## അവലംബം

വർഗ്ഗം:അമേരിക്കൻ ജ്യോതിശാസ്ത്രജ്ഞന്മാർ
വർഗ്ഗം:നിരീശ്വരവാദികൾ
വർഗ്ഗം:നിരീശ്വരവാദ പ്രവർത്തകർ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:അമേരിക്കൻ സന്ദേഹവാദികൾ
വർഗ്ഗം:1958-ൽ ജനിച്ചവർ
വി. എൽ. എസ്. 1

ബ്രസിലിയൻ സ്പേസ് ഏജൻസിയുടെ പ്രധാന ഉപഗ്രഹ വിക്ഷേപണ വാഹനമാണ് **വി. എൽ. എസ്. 1** (Portuguese: Veículo Lançador de Satélites).കൃത്രിമോപഗ്രഹങ്ങളെ ഭ്രമണപഥത്തിലെത്തിക്കുകയാണിതിന്റെ ദൗത്യം. അൽകാന്തെറാ വിക്ഷേപണ കേന്ദ്രത്തിലാണ് വിക്ഷേപണം നടത്തുക. ഈ സ്ഥലത്തിന്റെ ഭൂമധ്യരേഖയോടുള്ള സാമീപ്യമാണ് ഇവിടം തിരഞ്ഞെടുക്കാൻ കാരണം. 
സോണ്ഡാ - 1, സോണ്ഡാ - 2, സോണ്ഡാ - 3, സോണ്ഡാ - 4, വി. എസ് - 30, വി. എസ് - 40, വി. എസ്. ബി - 30 എന്നിവ ഇതിനോടനുബന്ധിച്ച വാഹനങ്ങളാണ്. 
## ചരിത്രം
1984ൽ സോണ്ഡാ - 4 റോക്കറ്റിന്റെ ആദ്യ വിക്ഷേപണത്തോടെയാണ്, വി. എൽ. എസ് - 1 ന്റെ വികസനം ആരംഭിച്ചത്. ഇതുവരെ രണ്ടു മാതൃകകൾ നിർമ്മിക്കുകയും അൽകാന്തെറാ വിക്ഷേപണ കേന്ദ്രത്തിൽ നിന്നും രണ്ടു വിക്ഷേപണങ്ങൾ നടത്തുകയും ചെയ്തിട്ടുണ്ട്. ഇതിൽ വി 3 മാതൃക 2003 ആഗസ്റ്റ് 22നു വിക്ഷേപണത്തറയിൽ വച്ചു തന്നെ പൊട്ടിത്തെറിച്ചു. ഈ പരാജയം ബ്രസീലിന്റെ ബഹിരാകാശ പദ്ധതികൾക്ക് വലിയ തിരിച്ചടിയാണുണ്ടാക്കിയത്.
ശ്രീവെങ്കടേശ സുപ്രഭാതം

പ്രമുഖമായ ഒരു ക്ഷേത്രാചാരമായ പള്ളിയുണർത്തലിനോടനുബന്ധിച്ച് ക്ഷേത്രത്തിലെ ദേവനെ സ്തോത്രങ്ങളും കീർത്തനങ്ങളും കൊണ്ട് ഉണർത്തുന്ന പതിവ് ഇന്ത്യയിലും മറ്റ് രാജ്യങ്ങളിലെ ഹിന്ദു ക്ഷേത്രങ്ങളിൽ ഉണ്ട്. ഈ സ്തോത്രങ്ങളിൽ ഏറ്റവും പ്രമുഖമായ സ്ഥാനം നേടിയിട്ടുള്ള ഒരു കീർത്തനമാണ് എം.എസ്. സുബ്ബലക്ഷ്മി ആലപിച്ച് എച്.എം.വി റെക്കോർഡ് ചെയ്ത് പ്രസിദ്ധീകരിച്ച **ശ്രീ വെങ്കടേശ്വര സുപ്രഭാതം**.  

 എന്നു തുടങ്ങുന്ന ഈ കീർത്തനം തിരുപ്പതിയിലെ വെങ്കിടേശ്വരന്റെ ഉണർത്തു പാട്ടായിട്ടാണ് രചിക്കപ്പെട്ടിട്ടുള്ളത്. 

## വിഭാഗങ്ങൾ
ഈ കീർത്തനത്തിന് നാലു ഭാഗങ്ങളുണ്ട്.
# പള്ളിയുണർത്തൽ
# സ്തുതിക്കൽ
# ശരണം പ്രാപിക്കൽ
# മംഗളാശംസ

ഇതിൽ ഒന്നാമത്തെ ഭാഗമായ **"കൗസല്യാ സുപ്രജാരാമ"** എന്നു തുടങ്ങുന്ന ഭാഗം ദേവന്റെ പള്ളിയുണർത്തൽ കീർത്തനമാണ്. രണ്ടാമത്തെ ഭാഗമായ സ്തുതിയാണ് **"കമലാകുചചൂചുക കുങ്കുമതോ"** എന്നു തുടങ്ങുന്ന ഭാഗം. **"ഈശാനാം ജഗതോസ്യവെങ്കടപതേ"** എന്നു തുടങ്ങുന്ന മൂന്നാം ഭാഗം ശരണം പ്രാപിക്കാനും **"ശ്രീകാന്തായ കല്യാണനിഥയോ"** എന്നാരംഭിക്കുന്നഭാഗം മംഗളാശംസക്കായും രചിക്കപ്പെട്ടിട്ടുള്ളതാണ്.

## രചയിതാവ്
ഈ കീർത്തനത്തിന്റെ രചയിതാവാരാണെന്നത് വ്യക്തതയില്ലാത്ത വിവരമാണ്. കാഞ്ചീപുരത്തിൽ ജീവിച്ചിരുന്ന ഹസ്ത്യാദ്രി നാഥൻ(1361 - 1454) എന്ന ഭക്തകവിയാണ് ഇതിന്റെ കർത്താവെന്നു ഒരഭിപ്രായം നിലവിലുണ്ട്. എന്നാൽ കാഞ്ചീപുരത്തുതന്നെ 1430-നടുത്ത് ജീവിച്ചിരുന്ന അനന്താചാര്യൻ എന്ന കവിയാണിതു രചിച്ചതെന്നും മറ്റൊരഭിപ്രായവും ഉണ്ട്.

## അവലംബങ്ങൾ

വർഗ്ഗം:സ്തോത്രങ്ങൾ
പി.പി. സുദേവൻ

കേരള സർക്കാറിന്റെ 2013-ലെ സംസ്ഥാന ചലച്ചിത്ര അവാർഡ് നേടിയ ചലച്ചിത്രമായ സി.ആർ. നമ്പർ-89 ന്റെ സംവിധായകനാണ് **സുദേവൻ**. പാലക്കാട് ജില്ലയിലെ കൂറ്റനാടിനടുത്തുള്ള പെരിങ്ങോട് ഗ്രാമത്തിൽ ജനനം. മുഴുവൻ പേര് **പി. പി. സുദേവൻ**. 
ചലച്ചിത്ര ഫിലിം സൊസൈറ്റിയുടെ 2013 ലെ മികച്ച നവാഗത സംവിധായകനുള്ള 'അരവിന്ദൻ പുരസ്‌കാരം' സുദേവൻ നേടി.
ജനകീയ കൂട്ടായ്മയിലൂടെയാണ് സുദേവൻ സിനിമകൾ ചെയ്യുന്നത്.
സുദേവൻ ചെയ്ത നാല് ഹ്രസ്വചിത്രങ്ങൾ നിരവധി അംഗീകാരങ്ങളും ഹ്രസ്വചിത്ര മേളകളിൽ പുരസ്കാരങ്ങളും വാരിക്കൂട്ടിയിരുന്നു. പ്ളാനിങ്, തട്ടുമ്പൊറത്തപ്പൻ, വരൂ, രണ്ട് എന്നീ ചിത്രങ്ങൾ ഏറെ ചർച്ചചെയ്യപ്പെടുകയും ചെയ്തു. 2010,2011 വർഷങ്ങളിൽ ഹ്രസ്വചിത്ര വിഭാഗത്തിൽ സംസ്ഥാന സർക്കാറിന്റെ മികച്ച നടീനടന്മാർ, മികച്ച ചിത്രം എന്നീ അവാർഡുകൾ സുദേവൻ ഒരുക്കിയ ചിത്രങ്ങൾക്കാണ് ലഭിച്ചത്. ജനകീയ സംരംഭത്തിലൂടെ ഫണ്ട് സമാഹരിച്ച് പെയ്സ് പ്രൊഡക്ഷൻസിന്റെ പേരിലാണ് സുദേവന്റെ ചിത്രങ്ങൾ നിർമ്മിക്കപ്പെട്ടിട്ടുള്ളത്.
## സിനിമകൾ
*തട്ടുമ്പൊറത്തപ്പൻ
*പ്ളാനിങ്
*സി.ആർ. നമ്പർ-89
*വരൂ.
*അകത്തോ പുറത്തോ
*രണ്ട്
*അവൾ

വർഗ്ഗം:മലയാള ഹ്രസ്വചലച്ചിത്രസംവിധായകർ
## പുരസ്കാരങ്ങൾ
*2013-ലെ മികച്ച ചിത്രത്തിനുള്ള സംസ്ഥാന ചലച്ചിത്ര അവാർഡ് 
*2013-ലെ  രണ്ടാമത്തെ മികച്ച നടനുള്ള അവാർഡ് സുദേവന്റെ സിനിമയിൽ അഭിനയിച്ച അശോക്കുമാറിന് ലഭിച്ചു ചലച്ചിത്ര അവാർഡ്
## ചിത്രശാല

## അവലംബം
## പുറത്തേക്കുള്ള കണ്ണികൾ
വിജയ് ബാബു

മലയാള ചലച്ചിത്രമേഖലയിൽ പ്രവർത്തിക്കുന്ന ഒരു ചലച്ചിത്ര നിർമ്മാതാവും നടനും വ്യവസായിയുമാണ് **വിജയ് ബാബു**. നടി സാന്ദ്ര തോമസിനൊപ്പം ഫിലിം പ്രൊഡക്ഷൻ കമ്പനിയായ ഫ്രൈഡേ ഫിലിം ഹൗസിന്റെ സഹസ്ഥാപകനാണ് ഇദ്ഹം.

വിജയ് ബാബുവിന്റെ കമ്പനി നിർമ്മിച്ച ഫിലിപ്‌സ് ആന്റ് ദി മങ്കി പെൻ എന്ന ചിത്രത്തിനു മികച്ച കുട്ടികളുടെ ചിത്രത്തിനുള്ള കേരള സംസ്ഥാന ചലച്ചിത്ര പുരസ്കാരം ലഭിച്ചു.

## നിർമിച്ച ചിത്രങ്ങൾ
*.ആട് ഒരു ഭീകര ജീവിയാണ്
*ആട് 2
*ഫിലിപ്സ് ആൻഡ് ദി മങ്കിപെൻ
*തൃശൂർ പൂരം (ചലച്ചിത്രം)

## ലൈംഗികപീഢന ആരോപണം

2022 ഏപ്രിൽ 22 ന് മലയാള സിനിമയിലെ ഒരു പുതുമുഖ നടി, വിജയ് ബാബുവിനെതിരെ ലൈംഗികവും ശാരീരികവുമായ പീഡനം നടത്തിയെന്ന് ആരോപിക്കുകയും തുടർന്ന് ക്രിമിനൽ കേസ് രജിസ്റ്റർ ചെയ്യുകയും ചെയ്തു. സൗഹൃദത്തിന്റെയും മാർഗ്ഗനിർദ്ദേശത്തിന്റെയും മറവിലാണ് വിജയ ബാബു പീഡനം നടത്തിയതെന്ന് നടി ആരോപിക്കുന്നു. വിജയ ബാബു ഇപ്പോൾ  ഇന്ത്യ വിട്ട് ദുബായിലാണെന്ന് സംശയിക്കുന്നു. എയർപോർട്ടുകളിൽ, പോലീസ് ഇയാൾക്കായി ലുക്ക് ഔട്ട് സർക്കുലർ പുറപ്പെടുവിക്കുകയും തെളിവുകൾക്കായി അദ്ദേഹത്തിന്റെ സ്വത്തുക്കളെ കുറിച്ചന്വേഷിക്കാൻ പദ്ധതിയിടുകയും ചെയ്തുവരുന്നു.

നാല് ദിവസത്തിന് ശേഷം വിജയ് ബാബു  ഒരു ഫേസ്ബുക്ക് ലൈവിൽ വന്ന് "ഇരയാക്കപ്പെട്ടവൻ " ആണെന്ന് അവകാശപ്പെട്ട് ആരോപണങ്ങൾ നിഷേധിക്കുകയും അപകീർത്തിക്കേസ് ഫയൽ ചെയ്യുമെന്ന് പറയുകയും ചെയ്തു.

ഇന്ത്യൻ നിയമപ്രകാരം നിയമവിരുദ്ധമാണെന്ന് അറിയാമായിരുന്നിട്ടും വീഡിയോയിൽ തനിക്കെതിരെ ആരോപണം ഉന്നയിച്ച ഇരയുടെ പേര് അദ്ദേഹം പരാമർശിച്ചു. ഇരയുടെ അജ്ഞാതത്വം ലംഘിച്ചതിന് ഐപിസി സെക്ഷൻ 228 എ പ്രകാരം പോലീസ് വിജയ് ബാബുവിനെതിരെ കൂടുതൽ കുറ്റം ചുമത്തുകയുണ്ടായി

## അവലംബം


വർഗ്ഗം:മലയാളചലച്ചിത്രനടന്മാർ
കരീര വെളുമ്പൻ

പീത-ശ്വേത ചിത്രശലഭവിഭാഗത്തിൽപ്പെട്ട ചിത്രശലഭമാണ്  **കരീര വെളുമ്പൻ** അഥവാ **പയനിയർ**. വരണ്ട പ്രദേശങ്ങളിലാണ് ഇവയെക്കൂടുതൽ കാണപ്പെടുന്നത്. തൂവെള്ള ചിറകിൽ മുകൾഭാഗത്ത് കറുത്തഭാഗത്തിനുള്ളിൽ വെള്ളപ്പൊട്ടുകൾ കാണാം. ചിറക് പൂട്ടുമ്പോൾ പിന്നിലുള്ള ചിറകിൽ മഞ്ഞനിരത്തിലുള്ള അടയാളങ്ങൾ കാണാം. ലാർവകൾ മഞ്ഞകലർന്ന പച്ചനിറത്തിൽ കാണപ്പെടുന്നു.ശരീരത്തിൽ വെള്ളയും തവിട്ടും നിറത്തിലുള്ള പെട്ടുകളും കാണാം. കാട്ടകത്തി,കാക്കത്തൊണ്ടി,കാർത്തോട്ടി എന്നിവയാണ് ശലഭപ്പുഴുവിന്റെ പ്രധാന ഭക്ഷണ സസ്യങ്ങൾ.

## ചിത്രശാല

Image:Caper WhiteExplored.jpg | ബാംഗ്ലൂരിൽ നിന്ന് 
Image:Pioneer or Caper White (Anaphaeis aurota) in Hyderabad, AP W IMG_0324.jpg|ഈർപ്പമുള്ള കാലാവസ്ഥയിൽ, ഹൈദരാബാദിൽ നിന്നുള്ള ചിത്രം
Image:Pioneer or Caper White (Anaphaeis aurota) in Hyderabad, AP W IMG_0377.jpg|ഈർപ്പമുള്ള കാലാവസ്ഥയിൽ
Image:Pioneer or Caper White (Belenois aurota) in Hyderabad, AP W IMG 7378.jpg|
Image:Pioneer or Caper White (Anaphaeis aurota)- Male in Hyderabad, AP W 205.jpg|പയനിയർ ആൺശലഭം ഈർപ്പമുള്ള കാലാവസ്ഥയിൽ 
File:Pioneer or Caper White (Anaphaeis aurota) W IMG 9429.jpg|
File:Pioneer or Caper White (Anaphaeis aurota) mating W IMG 9503.jpg|
Image:Anapheis aurota ad sec.jpg |
Image:Anaphaeis aurota ad2sec.jpg|
Image:Common Wanderer I IMG 6403.jpg|പയനിയർ ശലഭം, വരണ്ട കാലാവസ്ഥയിൽ 
Image:Pioneer or Caper White (Anaphaeis aurota) I IMG 6405.jpg‎|
Image:Belenois aurota 00.jpg|


## അവലംബം

## പുറം കണ്ണികൾ

വർഗ്ഗം:പീത-ശ്വേത ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
അരികിൽ ഒരാൾ

2013ൽ പുറത്തിറങ്ങിയ ഒരു മലയാളം മനഃശാസ്ത്ര സ്തോഭജനക ചലച്ചിത്രമാണ് **അരികിൽ ഒരാൾ**. സുനിൽ ഇബ്രാഹിം രചനയും സംവിധാനവും നിർവഹിച്ചിരിക്കുന്ന ചിത്രത്തിൽ ഇന്ദ്രജിത്ത് സുകുമാരൻ, നിവിൻ പോളി, രമ്യ നമ്പീശൻ എന്നിവർ കേന്ദ്ര കഥാപാത്രങ്ങളെ അവതരിപ്പിക്കുന്നു. ചിത്രത്തിന്റെ ഛായാഗ്രാഹണം കൃഷ്‌ കൈമളും സംഗീതസംവിധാനം ഗോപി സുന്ദറും നിർവഹിച്ചിരിക്കുന്നു. മൈൽ സ്റ്റോൺ സിനിമാസിന്റെ ബാനറിൽ ആഷിക് ഉസ്മാൻ ആണ് അരികിൽ ഒരാൾ നിർമിച്ചിരിക്കുന്നത്. 2013 ഏപ്രിലിൽ കൊച്ചിയിൽ ചിത്രീകരണം ആരംഭിച്ച്, 2013 ഓഗസ്റ്റ് 30ന് ചിത്രം റിലീസ് ചെയ്തു.

## കഥാസാരം
ഒരു പരസ്യ ഏജൻസിയിലെ ക്രിയേറ്റീവ് ഡയറക്ടർ ആയ സിദ്ധാർത്ഥ് ബാംഗ്ലൂരിൽ നിന്നും കൊച്ചിയിലേക്ക് സ്ഥലം മാറി വരുന്നു. സിദ്ധാർത്ഥിൻറെ സുഹൃത്തായ വീണ ഒരു ഡാൻസ് ട്രൂപ് നടത്തുകയാണ് .അപ് മാർക്കറ്റ് കോഫീ ഷോപ്പിലെ വെയിറ്റർ ആയ ഇച്ച വീണയുടെ സുഹൃത്താണ്. സിദ്ധാർത്ഥ് താമസിക്കുന്നതിനായി സ്ഥലം അന്വേഷിക്കുമ്പോൾ ഇച്ചയുടെ കൂടെ സിദ്ധാർത്ഥിനെ താമസിപ്പിക്കാമെന്ന് വീണ ഒരു നിർദ്ദേശം പറയുന്നു. ഇച്ച പതുക്കെയാണെങ്കിലും ഒടുവിൽ സമ്മതിക്കുന്നു. കുറച്ചു നാൾ കഴിഞ്ഞ് വീണയും സിദ്ദുവും ഒരു പ്രശ്നത്തെ അഭിമുഖീകരിക്കുന്നു. അവർ ഇച്ചയെ ഒരേ സമയം രണ്ടിടത്ത് കാണുന്നു. ഈ പ്രശ്നത്തിൻറെ കാരണം തേടി അവർ ഇറങ്ങിത്തിരിക്കുന്നു. തുടർന്ന് സങ്കീർണ്ണമായ മാനസിക തലങ്ങളിലേക്ക് ചിത്രം ചലിക്കുന്നു.

## അഭിനേതാക്കൾ
* ഇന്ദ്രജിത്ത് -സിദ്ധാർത്ഥ്
* രമ്യ നമ്പീശൻ -വീണ
* നിവിൻ പോളി - ഇച്ച
* പ്രതാപ് പോത്തൻ ഡോ. സുധീർ ബോസ്
* ലെന അഭിലാഷ് - ആരതി
* ഷാലിൻ സോയ - ഗായത്രി
* റിയ സൈറ - ഹെലൻ

## സ്വീകാര്യത
തിയ്യേറ്ററുകളിൽ നിന്ന് ചിത്രത്തിന് പ്രതികൂല പ്രതികരണമാണ് ലഭിച്ചത്. എന്നാൽ ഡിവിഡി പുറത്തിറങ്ങിയതോടെ അവസ്ഥയിൽ കാര്യമായ മാറ്റമുണ്ടായി.

എന്നാൽ നിരൂപകരിൽ നിന്ന് അരികിൽ ഒരാളിന് അനുകൂല പ്രതികരണമാണ് ലഭിച്ചത്. ടൈംസ് ഓഫ് ഇന്ത്യയിലെ അശ്വിൻ ജെ. കുമാർ ചിത്രത്തിനെ പ്രകീർത്തിക്കുകയും അഞ്ചിൽ മൂന്നര നക്ഷത്രം നൽകുകയും ചെയ്തു. യെന്താ.കോമിലെ നീൽ സേവ്യർ സംവിധായകൻ സുനിൽ ഇബ്രാഹിം മികച്ച ഒരു ജോലിയാണ് ചെയ്തിരിക്കുന്നതെന്ന് അഭിപ്രായപ്പെട്ടു. മെട്രോമാറ്റിനീ.കോമിലെ രാജീവൻ ഫ്രാൻസിസും ചിത്രത്തിനെ കുറിച്ച് നല്ല അഭിപ്രായമാണ് രേഖപ്പെടുത്തിയത്.

## മൊഴിമാറ്റം
അരികിൽ ഒരാൾ തമിഴിൽ വ്യത്യസ്തതകളോടെ ചിത്രീകരിക്കുമെന്ന് സംവിധായകൻ സുനിൽ ഇബ്രാഹിം പ്രഖ്യാപിച്ചു. പ്രമേയം ഒന്ന് തന്നെയാണെങ്കിലും മലയാളത്തിൽ നിന്നും ചിത്രം വ്യത്യസ്തമായിരിക്കുമെന്നും അദ്ദേഹം അറിയിച്ചു.

## അവലംബങ്ങൾ

## പുറം കണ്ണികൾ
* ഔദ്യോഗിക ഫേസ്ബുക്ക് താൾ
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
കനിത്തോഴൻ

പകരം=|ലഘുചിത്രം|''കനിത്തോഴൻ''  ചിത്രശലഭതിന്റെ ലാർവ

ഇടനാടൻ ചെങ്കൽക്കുന്നുകളിൽ കാണപ്പെടുന്ന ഒരു വിഭാഗം ചിത്രശലഭമാണ് **കനിത്തോഴി** (*Euthalia aconthea*). പഴങ്ങളുടെ മുകളിലിരുന്ന് പരിസരബോധമില്ലാതെ നുണഞ്ഞുകൊണ്ടിരിക്കുന്നതിനാലാണ് മലയാളത്തിൽ ഇത് *പഴങ്ങളുടെ കൂട്ടുകാരൻ* എന്ന അർത്ഥത്തിൽ *കനിത്തോഴൻ* അല്ലെങ്കിൽ *കനിത്തോഴി* എന്നറിയപ്പെടുന്നത്. ചിറകിന് പച്ച നിറം കലർന്ന തവിട്ടുനിറമുള്ള ഇവയിൽ പെൺശലഭത്തിനാണ് വലിപ്പം കൂടുതലുള്ളത്. കൂടാതെ പെൺശലഭങ്ങൾക്ക് ചിറകിൽ താരതമ്യേന വലിയ വെള്ളപ്പൊട്ടുകളും കാണപ്പെടുന്നു. കശുമാവ്, മാവ് എന്നിവയാണ് ലാർവയുടെ പ്രധാന ഭക്ഷണ സസ്യങ്ങൾ.

## ചിത്രശാല

File:Baron male up.jpg|കനിത്തോഴി ആൺ ചിത്രശലഭം
File:Female up.jpg|കനിത്തോഴി പെൺ ചിത്രശലഭം
File:Baron female un.jpg|കനിത്തോഴി പെൺ ചിത്രശലഭം
File:Butterfly 09.JPG|കനിത്തോഴി
File:Commonbaron.jpg|പഴത്തിന്റെ സത്ത് ആന്റിനകൊണ്ട് ഊറ്റിക്കുടിക്കുന്ന കനിത്തോഴി
File:Euthalia aconthe baron vijayanrajapuram3.jpg|thumb|  
File:Euthalia aconthe baron vijayanrajapuram5.jpg|thumb| 
File:Euthalia aconthe baron vijayanrajapuram6.jpg|thumb| 


## അവലംബം

*കേരളത്തിലെ ചിത്രശലഭങ്ങൾ,2003 ജാഫർ പാലോട്ട്,വി സി ബാലകൃഷ്ണൻ,ബാബു കാമ്പ്രത്ത്
*കേരളത്തിലെ സാധാരണ ചിത്രശലഭങ്ങൾ,2008,സി സുശാന്ത്
## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ഗദച്ചുണ്ടൻ

കേരളത്തിലെ പശ്ചിമ ഘട്ടങ്ങളിൽ കാണപ്പെടുന്ന ഒരു ശലഭമാണ് **ഗദച്ചുണ്ടൻ** (Club Beak) (*Libythea myrrha*). ഇന്ത്യയുടെ വടക്കുക്കിഴക്കൻ മേഖലയിലും ഇതിനെ കാണാനാകും.

## ജീവിതരീതി
കലഹപ്രിയനായ ഒരു ശലഭമാണ് ഗദച്ചുണ്ടൻ. അന്യശലഭങ്ങളെ സമീപത്ത് കണ്ടാൽ പിന്തുടർന്ന് തുരത്തുന്നത് കാണാം. ശലഭത്തെ ശല്യപ്പെടുത്തിയാൽ പെട്ടെന്ന് പറന്ന് പോകും. മിക്കപ്പോഴും കുറച്ച് കഴിയുമ്പോൾ അതേയിടത്ത് തന്നെ തിരിച്ച് വന്നിരിക്കുന്നത് കാണാം. ഉണങ്ങിയ ഇലകളോട് നിറസാദൃശ്യമുള്ളതിനാൽ കരിയിലകളിലിരുന്നാൽ കണ്ടെത്താൻ പ്രയാസമാണ്. നനഞ്ഞ മണ്ണിൽ നിന്ന് ലവണം ഉണ്ണുന്ന സ്വഭാവമുണ്ട്. പാറപ്പുറത്തെ ഉണങ്ങിയ മണ്ണിൽ നിന്ന് പോഷകങ്ങളും ലവണങ്ങളും നുണയുന്നത് കാണാം. ശലഭങ്ങൾക്ക് ദ്രവരൂപത്തിലുള്ള ആഹാരമേ കഴിക്കാൻ പറ്റൂ എന്നതിനാൽ ഉമിനീരിൽ ചാലിച്ചാണ് പോഷകങ്ങൾ വലിച്ചെടുക്കുന്നത്.

വളരെ വേഗത്തിലാണ് ഇവയുടെ പറക്കൽ. വായുവിലൂടെ ഒഴുകിപറക്കുന്നത് പോലെയാണ് ഗദച്ചുണ്ടൻ പറക്കുക.

## ശരീരപ്രകൃതി
ചിറകിന് തവിട്ടുനിറമാണ്. മുൻ ചിറകിന്റെ പുറത്ത് ഏതാണ്ട് മധ്യത്തിലായി ഗദപോലെ ഒരു അടയാളമുണ്ട്. വരകളും പൊട്ടുകളും ചേർന്നുണ്ടായതാണ് ഈ അടയാളം. ചിറകിന്റെ മേൽഭാഗത്ത് പുള്ളികൾ ചേർന്നുണ്ടായ പട്ടയും കാണാം. ചുണ്ട് കൊക്ക് പോലെ കൂർത്തിരിക്കുന്നതാണ്.

## പ്രത്യുൽപാദനം
ഓമ സസ്യത്തിലാണ് ഇവ മുട്ടയിടുന്നത്. ഒറ്റയായിട്ടാണ് മുട്ടയിടുക. മുട്ടയ്ക്ക് വീപ്പയുടെ ആകൃതിയാണ്. ശലഭപ്പുഴുവിന് ഇരുണ്ട പച്ചനിറമാണ്. മേൽഭാഗത്ത് മഞ്ഞവരയും കാണാം. ഇലയുടെ അടിവശത്താണ് ശലഭപ്പുഴുവിന്റെ വാസം. പുഴുപ്പൊതിക്ക് ഇളം പച്ചനിറമാണ്. ഇലയുടെ അടിവശത്തായി തന്നെയാണ് ഇതും കാണപ്പെടുന്നത്.

## അവലംബം
*കേരളത്തിലെ പൂമ്പാറ്റകൾ (മാതൃഭൂമി ആഴ്ചപ്പതിപ്പ്)-ഡോ.അബ്ദുള്ള പാലേരി 
	

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
റോസി തളിർനീലി

പശ്ചിമഘട്ടത്തിൽ മാത്രം കാണപ്പെടുന്ന ഒരു പൂമ്പാറ്റയാണ് **റോസി തളിർനീലി** അഥവാ **കന്നട ഓക്കിലനീലി** (*Arhopala alea*). പശ്ചിമഘട്ടത്തിൽ തന്നെ ഗോവ മുതൽ കേരളം വരെയുള്ള പ്രദേശങ്ങളാണ് ഇവയുടെ ആവാസകേന്ദ്രങ്ങൾ. പശ്ചിമഘട്ടത്തിലെ തനതു ശലഭമാണിത്.
## അവലംബം

## പുറം കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:നീലി ചിത്രശലഭങ്ങൾ
വർഗ്ഗം:പശ്ചിമഘട്ടത്തിലെ തനതു ചിത്രശലഭങ്ങൾ
കേരള ഗണക കണിശ സഭ

കേരളത്തിലെ പാരമ്പര്യ ജ്യോതിഷ സമുദായത്തിന്റെ സാമൂഹിക ഉന്നതിക്കും, ക്ഷേമത്തിനുമായി പ്രവർത്തിക്കുന്ന ഒരു സംഘടനയായിരുന്നു **കേരള ഗണക കണിശ സഭ** ആഥവാ (**കെ.ജി.കെ എസ്**). കേരളത്തിന്റെ വിവിധ പ്രദേശങളിലായി കണിശു, കണിശൻ, ഗണക, കണിയാർ പണിക്കർ, കളരി പണിക്കെർ കണിയാൻ, ബലിയ്യായ തുടങിയ വ്യത്യസ്ത പേരുകളിലായുള്ളതും, കണിയാർ എന്ന്  പൊതുവെ അറിയപ്പെടുന്നതുമായ സമുദായത്തിന്  വേണ്ടി, കുരുക്ഷേത്ര സമാജം എന്ന പേരില്  ഒരു ദശ കത്തിനു അപ്പുറം തുടങ്ങിയ സംഘം, ഇപ്പോള ദേശീയ തലത്തിലായി അറിയപ്പെടുന്നത് ** കളരി പണിക്കര്  ഗണക കണിശ സഭ** എന്ന പേരിലാണ്  

## അവലംബങ്ങൾ

വർഗ്ഗം:സംഘടനകൾ
മത്ര്യോഷ്ക പാവ

ഒന്നിനുള്ളിൽ ഒന്നായി ക്രമീകരിച്ചിരിക്കുന്ന ഒരു കൂട്ടം പാവകൾ ചേർന്നതാണ് **മത്ര്യോഷ്ക പാവ**.

വർഗ്ഗം:പാവകൾ
വർഗ്ഗം:റഷ്യ
മണിവർണ്ണൻ (ശലഭം)

ഒരു നീലി ചിത്രശലഭമാണ് **മണിവർണ്ണൻ** (). *Catapaecilma major* എന്ന ശാസ്ത്രീയ നാമത്തിൽ അറിയപ്പെടുന്നു.

## ചിത്രശാല

File:Catapaecilma major by Balakrishnan Valappil (7280032980).jpg|പുഴു 
File:Catapaecilma major by Balakrishnan Valappil (7385361012).jpg|പുഴു 
File:Catapaecilma major Druce, 1895 – Common Tinsel at Kottiyoor Wildlife Sanctuary (2).jpg|ശലഭം 


## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
പുൽനീലി

ദക്ഷിണേഷ്യയിൽ കാണപ്പെടുന്ന ഒരിനം നീലി ചിത്രശലഭമാണ് **പുൽനീലി** (*Pseudozizeeria maha*). 

## ഉപജാതികൾ

Pseudozizeeria maha-യുടെ ഉപവിഭാഗങ്ങൾ:-
*Pseudozizeeria maha maha Kollar, 1844 – Pakistan, north and northeast India, Indochina
*Pseudozizeeria maha ossa Swinhoe, 1885 – south India
*Pseudozizeeria maha okinawana (Matsumura, 1929) – Okinawa
*Pseudozizeeria maha diluta (C. & R. Felder, [1865]) – Yunnan
*Pseudozizeeria maha saishutonis (Matsumura, 1927) – Korea
*Pseudozizeeria maha argia (Ménétriès, 1857) – Japan
## ഭക്ഷ്യ സസ്യങ്ങൾ
ആതിഥേയ സസ്യങ്ങളിൽ മുട്ടയിടുകയും ലാർവ വിരിയിക്കുകയും ചെയ്യുന്നു. സസ്യങ്ങളിൽ ഓക്സാലിഡേസീ കുടുംബത്തിലെ അംഗമായ ഓക്സാലിസ് കോർണിക്കുലേറ്റ(പുളിയാറില), ചില ഫാബേസീകൾ, അക്കാന്തേസീ എന്നിവ ഉൾപ്പെടുന്നു.

## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ആദിത്യ താരെ

ഒരു ഇന്ത്യൻ ക്രിക്കറ്റ് താരമാണ് **ആദിത്യ താരെ** (ജനനം 7 നവംബർ 1987). മുംബൈ ഇന്ത്യൻസിന്റെ നിലവിലെ വിക്കറ്റ് കീപ്പറാണ്. മുംബൈയ്ക്കുവേണ്ടി പ്രാദേശിക ലീഗുകളിലും കളിച്ചിട്ടുണ്ട്.
## ജനനം
1987 നവംബർ 7ന് മഹാരാഷ്ട്രയിൽ ജനിച്ചു.
## കരിയർ
ഫസ്റ്റ് ക്ലാസ് ക്രിക്കറ്റിൽ 2009ലും പ്രാദേശിക ടി20യിൽ 2010ലും അരങ്ങേറി. രഞ്ജി ട്രോഫിയിൽ 842 റൺ നേടിയിട്ടുണ്ട്.
## ഐ പി എൽ
ഐ പി എല്ലിൽ മുംബൈയ്ക്കു വേണ്ടി 5 രാജസ്ഥാനെതിരെയുള്ള സെഞ്ച്വറിയടക്കം 123 റൺസ് നേടിയിട്ടുണ്ട്. 2014ൽ മുംബൈയ്ക്കു വേണ്ടി കളിച്ചിട്ടുണ്ട്.

## പുരസ്കാരങ്ങൾ
*മികച്ച മുംബൈ രഞ്ജി ട്രോഫി ക്രിക്കറ്റർക്കുള്ള 2012-13 സീസണിലെ പുരസ്കാരം
## അവലംബം


വർഗ്ഗം:1987-ൽ ജനിച്ചവർ
വർഗ്ഗം:നവംബർ 7-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ
നീലാംബരി (ചിത്രശലഭം)

ഏഷ്യയിൽ കണ്ടു വരുന്ന ലൈക്കെനിഡേ (നീലി ചിത്രശലഭങ്ങൾ) വിഭാഗത്തിൽപെട്ട ഒരു സ്പീഷീസാണ് **നീലാംബരി** (*Tajuria cippus*).

## ചിത്രശാല

File :  Tajuria cippus.jpg|നീലാംബരി ആലപ്പുഴ യിൽനിന്നും 
Image:CippusmDSC 3045.jpg|*നീലാംബരി* ആൺശലഭം
Image:Peacock Royal (Tajuria cippus) on Santalum album (Chandan) W IMG 9957.jpg| ഇന്ത്യയിലെ ഹൈദരാബാദിൽ, ചന്ദനമരങ്ങളിൽ നിന്നുള്ള ദൃശ്യം
Image:Peacock Royal (Tajuria cippus) on Cassia fistula (Amaltas) at Hyderabad, AP W IMG 7201.jpg| ഇന്ത്യയിലെ ഹൈദരാബാദിൽ, കണിക്കൊന്ന മരത്തിൽ നിന്നുള്ള ദൃശ്യം


## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
അഭിഷേക് നായർ

ഒരു ഇന്ത്യൻ ക്രിക്കറ്റ് താരമാണ് **അഭിഷേക് നായർ** (ജനനം 1983 ഒക്ടോബർ).
## ജനനം
1983 ഒക്ടോബറിൽ ആന്ധ്രാ പ്രദേശിൽ ജനിച്ചു.
## ഐപി എൽ കരിയർ
മുംബൈ ഇന്ത്യൻസിനു വേണ്ടിയും കിങ്സ് ഇലവൻ പഞ്ചാബിനു വേണ്ടിയും കളിച്ചിട്ടുണ്ട്.
## അന്താരാഷ്ട്ര കരിയർ
2009ലെ വെസ്റ്റിൻഡീസിനെതിരെ നടന്ന പരമ്പരയിൽ കളിച്ചിട്ടുണ്ട്.
## അവലംബം

## പുറം കണ്ണികൾ
* http://www.cricinfo.com/ci/content/player/32091.html

വർഗ്ഗം:1983-ൽ ജനിച്ചവർ
വർഗ്ഗം:ഒക്ടോബർ 8-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:മലയാളികൾ
Caprona alida

ഒരു തുള്ളൻ ചിത്രശലഭമാണ് **Spotted Angle**. *Caprona alida* എന്ന ശാസ്ത്രീയ നാമത്തിൽ അറിയപ്പെടുന്നു.

## അവലംബം

## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
ചെമ്പൻ പുള്ളിച്ചാടൻ

തെക്കേ ഇന്ത്യയിലും ഹിമാചൽപ്രദേശിലും കാണുന്ന ചിത്രശലഭമാണ് **ചെമ്പൻ പുള്ളിച്ചാടൻ** (African/Asian Marbled/Mallow skipper). കേരളത്തിൽ ഇത് അപൂർവമാണ്. പാകിസ്താനിലും ശ്രീലങ്കയിലും ഇവ കാണപ്പെടുന്നു. 

തെറിച്ചുതെറിച്ചാണ് ഇവയുടെ പറക്കൽ. മാത്രമല്ല ഇവ അത്രവളരെ ഉയരത്തിലും പറക്കാറില്ല. ചിറകുകൾ തുറന്നും അടച്ചും പിടിച്ച് വിശ്രമിക്കാറുണ്ട്. ചിറകടച്ചിരിക്കുമ്പോൾ കാഴ്ചയിൽ ഇവ ഒരു നിശാശലഭത്തെപ്പോലെയാണ്. ചെറു പൂക്കളോടാണ് ഇവയ്ക്ക് പ്രിയം. പുലർകാലത്തും സന്ധ്യാസമയങ്ങളിലുമാണ് ഇവ തേൻ തേടി ഇറങ്ങുന്നത്. ഉച്ചസമയത്ത് വിശ്രമിക്കും. കുറ്റിച്ചെടികൾ നിറഞ്ഞ തുറസ്സായ ഇടങ്ങളിലാണ് ഇവ പ്രധാനമായും കാണപ്പെടുന്നത്. ഇലപൊഴിയും കാടുകളിലും ഇവയെ കാണാറുണ്ട്. 

ചിറകുകളുടെ പുറത്ത് വെളുപ്പും തവിട്ടും നിറത്തിലുള്ള പാടുകൾ കാണാം. മുൻ ചിറകിന്റെ പുറത്ത് വെളുപ്പും തവിട്ടും നിറത്തിലുള്ള പാടുകൾ കാണാം. മുൻ ചിറകിന്റെ പുറത്ത് മധ്യത്തോടടുത്തായി ഒരു കറുത്ത വരയുണ്ട്. പിൻചിറകിന്റെ പുറത്ത് കുറുകെ ഒരു വെളുത്ത പട്ട കാണാം. പട്ടയ്ക്ക് മുകളിലായി ഒരു വെളുത്ത പുള്ളിയുണ്ട്. പിൻചിറകിന്റെ അടിവശത്ത് മധ്യത്തായി കുറുകെ ഒരു വെളുത്ത പട്ടയുണ്ട്. ഈ പട്ടയുടെ ഇരുവശത്തും ഇളം പച്ച കലർന്ന തവിട്ടു പട്ടകൾ കാണാം. 

ഊരം/ഊരകം സസ്യത്തിലാണ് മുട്ടയിടുന്നത്. മുട്ടയ്ക്ക് വെളുപ്പ് നിറമാണ്. ശലഭപ്പുഴുവിന് വെളുപ്പ് കലർന്ന പച്ച നിറമാണ്. ശിരസിന് ഇരുണ്ട നിറവും. പുഴുപ്പൊതി(Pupa)യ്ക്ക് ആനക്കൊമ്പിന്റെ നിറമാണ്.

## അവലംബം

മാതൃഭൂമി ആഴ്ചപ്പതിപ്പ് 2012 ജൂലായ് 29
## പുറം കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:തുള്ളൻ ചിത്രശലഭങ്ങൾ
കരമന സുധീർ

മലയാളത്തിലെ സിനിമ അഭിനേതാവാണ് സുധീർ കരമന.

## ജീവിത രേഖ
കരമന ജനാർദ്ദനൻ നായരുടേയും ജയ ജെ. നായരുടേയും മകനാണ് സുധീർ. തിരുവനന്തപുരം വെങ്ങാനൂർ ഗേൾസ് ഹയർസെക്കൻഡറി സ്കൂളിലെ പ്രിൻസിപ്പലായി ഔദ്യോഗിക ജീവിതം നയിക്കുന്നു.

## കലാ ജീവിതം
അമച്ച്വർ നാടകങ്ങളിലും കോളേജ് പഠനകാലത്ത് നാടകങ്ങളിലും മറ്റും അഭിനയിച്ച് തുടങ്ങിയ സുധീർ ഭരത് ഗോപി സംവിധാനം ചെയ്ത മറവിയുടെ മരണം എന്ന ഹ്രസ്വചിത്രത്തിലൂടെ അഭിനയ രംഗത്തേക്ക് വന്നു. ഇപ്പോൾ 100 ഓളം ചിത്രങ്ങളിൽ അഭിനയിച്ചിട്ടുണ്ട്.

## അഭിനയിച്ച സിനിമകൾ
* സിനിമ ഇറങ്ങിയ വർഷവും

# പിക്കറ്റ് 43 - 2015
# ഫിലിപ്സ് ആന്റ് ദ മങ്കിപെൻ - 2013
# ഒഴിമുറി - 2012
# തലപ്പാവ് - 2008
# വാസ്തവം - 2006
# രാത്രിമഴ - 2006
# സപ്തമ.ശ്രീ. തസ്കരാഃ
# ലെഫ്റ്റ് റൈറ്റ് ലെഫ്റ്റ്
# വർഷം
# ആമേൻ
# സിറ്റി ഓഫ് ഗോഡ്
# അക്കൽദാമയിലെ പെണ്ണ്
# വെയിലും മഴയും
# ആൾരൂപങ്ങൾ
# സർ സിപി
# റിപ്പോർട്ടർ
# നിർണായകം
# സെന്റ് മേരീസിലെ കൊലപാതകം
# എന്ന് നിന്റെ മൊയ്തീൻ
# ഡ്രൈവർ ഓൺ ഡ്യൂട്ടി
# ലൈഫ് ഓഫ് ജോസൂട്ടി
# ഉറുമ്പുകൾ ഉറങ്ങാറില്ല - 2016

## കുടുംബം
ഭാര്യ - അഞ്ജന അധ്യാപികയാണ്. മക്കൾ: സൂര്യ നാരായണൻ, ഗൗരി കല്യാണി.

## അവലംബം

വർഗ്ഗം:മലയാളചലച്ചിത്രനടന്മാർ
സതീശ് ഭാസ്കർ

കടലാമകളുടെ ജീവിതവും പ്രജനനവുമെല്ലാം പഠനവിധേയമാക്കുന്നതിൽ വലുതായ സംഭാവനകൾ നൽകിയിട്ടുള്ള ആളാണ് **സതീശ് ഭാസ്കർ**.
1946 സപ്തംബർ 11-ന്ന് എറണാകുളം ജില്ലയിലെ ചെറായിയിലണ് ജനനം.  അച്ഛൻ പാറയിൽ ഭാസ്കരൻ.  അമ്മ ചെറിയചാണാശ്ശേരി പദ്മിനി.  പട്ടാളത്തിൽ മേജറായിരുന്ന അച്ഛ്റെ കൂടെ കേരളത്തിന്നു വെളിയിൽ വിദ്യാഭ്യാസം.  ഷില്ലോങിലെ സെന്റ് എഡ്മണ്ട് കോളേജിൽ നിന്ന് ബിരുദപൂർവ്വ പഠനം പൂർത്തിയാക്കി. മദ്രാസ്സ് ഐ.ഐ.ടി.യിൽ ഇലക്ട്രിക്കൽ എന്ജിാനിയറിങ്ങ് ബിരുദവിദ്യാർത്ഥിയായിരിക്കെ ജന്തുശാസ്ത്രത്തിൽ തോന്നിയ കൗതുകം അടക്കാനാകാതെ എഞ്ചിനീയറിങ്ങ് പഠനം ഉപേക്ഷിച്ചു.

കടലിൽ നീന്തുന്നതിലുണ്ടായിരുന്ന കമ്പം സതീശിനെ മഡ്രാസ് സ്‌നേക്ക് പാര്ക്കിുന്റെ സ്ഥാപകനായ പ്രശസ്ത ഉരഗജീവി വിദഗ്ദ്ധൻ റോമുലസ് വിറ്റേക്കറെ പരിചയപ്പെടാൻ ഇടയാക്കി.  തുടർന്ന് അദ്ദേഹത്തിന്റെ പുതിയ സംരംഭമായിരുന്ന കടലാമകളെപ്പറ്റിയുള്ള പഠനങ്ങളിൽ മുഴുസമയ പ്രവർത്തകനായി.

1977-ൽ കടലാമകളെക്കുറിച്ചുള്ള പഠനം ആരംഭിച്ച സതീശ്, ആൾതാമസമില്ലാത്ത, വിദൂരദ്വീപുകളിൽ ദീർഘകാലം ഒറ്റക്ക് താമസിച്ചുകൊണ്ടാണ് തന്റെ പഠനം മുന്നോട്ട് കൊണ്ടുപോയത്.  

ഇന്ത്യൻ ഉപഭൂഖണ്ഡത്തിന്റെ തീരങ്ങളിൽ പ്രജനനത്തിനെത്താത്ത കടലാമവർഗ്ഗങ്ങളെയാണ് സതീശ് കൂടുതലും പഠനവിധേയമാക്കിയിട്ടുള്ളാത്.  ഗ്രീൻ ടർട്ട്ല്, ലതര്ബാക്ക് ടർട്ടിൽ, ഹോക്സ്ബിൽ ടർട്ടിൽ തുടങ്ങിയ ഇക്കൂട്ടത്തിലുണ്ട്. ഇവയൊക്കെ പ്രജനനത്തിനെത്തുന്നത് വിദൂരദീപുകളുടെ തീരങ്ങളിലാണ്. ആ സ്ഥലങ്ങളിലൊക്കെ അദ്ദേഹം എത്തിപ്പെട്ടു.  ഇന്ത്യൻ അതിർത്തിക്കകത്ത് ഗ്രീൻ കടലാമകൾ മുട്ടയിടാൻ ലക്ഷദ്വീപിലെ സുഹേലി വലിയകരയിൽ എത്തുന്നുണ്ടെന്ന്  ആദ്യമായി കണ്ടെത്തിയത്, 1982 ൽ, സതീശ് ആണ്.   ലതർബാക്ക് ടർട്ടിലുകൾ  ആന്തമൻ -നിക്കോബാർ തീരങ്ങളിൽ പ്രജനനത്തിനെത്തുന്ന കാര്യവും അദ്ദേഹം സ്ഥിരീകരിച്ചു.  ഇവ റുട്ട്ലാൻഡ് ദ്വീപിന്റെ തീരങ്ങളിലും പ്രജനനാവശ്യത്തിന്ന് എത്താറുണ്ടെന്ന്, 1978-ൽ, അദ്ദേഹം കണ്ടെത്തി.   ഹോക്സ്ബിൽ കടലാമകൾ മുട്ടയിടാനെത്താറുള്ള സൗത്ത് റീപ്പ് എന്ന ആന്തമാനിലെ മനുഷ്യവാസമില്ലാത്ത ദ്വീപിൽ, അവയെ പഠനവിധേയമാക്കാൻ, 1991-95 കാലത്ത്,  മാസങ്ങളോളം അദ്ദേഹം താമസിച്ചിട്ടുണ്ട്.  

1979 നവംബറിൽ കടലാമസംരക്ഷണത്തെക്കുറിച്ച് വാഷിങ്ടൺ ഡി.സിയിൽ നടന്ന ആദ്യ അന്താരാഷ്ട്ര സമ്മേളനത്തിൽ പങ്കെടുത്ത രണ്ട് ഇന്ത്യക്കാരിൽ ഒരാളായിരുന്നു സതീശ്. തന്റെ പ്രവർത്തനമേഖലയിലെ മികവിന്ന് അംഗീകാരമായി 1984 ൽ റോളക്‌സ് അവാര്ഡും  റോളക്സിന്റെ പ്രത്യേക വാച്ചും സതീഷിന് സമ്മാനിക്കപ്പെട്ടിട്ടുണ്ട്. ഇന്റര്നാവഷണൽ സീ ടർട്ടിൽ സൊസൈറ്റി(ഐ.എസ്.ടി.എസ്)യുടെ 2010 ഏപ്രിലിൽ ഗോവയിൽ നടന്ന മുപ്പതാം വാർഷികസമ്മേളനത്തിൽ തനതുവർഷത്തെ 'ഐ.എസ്.ടി.എസ്.ചാമ്പ്യൻസ് അവാർഡ്' സതീശിന് നൽകി ആദരിക്കുകയുണ്ടായി.

1995-ഓടെ സാമ്പത്തികസ്രോസ്സുകളുടെ അഭാവത്തിൽ തന്റെ പഠനങ്ങൾ അദ്ദേഹത്തിന്ന് നിർത്തിവക്കേണ്ടിവന്നു. തുടർന്ന് കുടുബസമേതം അദ്ദേഹം ഗോവയിൽ സ്ഥിരതാമസമാക്കി.

## അവലംബം


വർഗ്ഗം:ജീവചരിത്രം
പുള്ളിയാര

കേരളത്തിൽ വിരളമായി കാണുന്ന പൂമ്പാറ്റയാണ് **പുള്ളിയാര** അഥവാ **മുനശലഭം** (*Hasora badra*). ഇന്ത്യയിൽ പശ്ചിമഘട്ടം, വടക്കുകിഴക്കൻ മേഖലകൾ എന്നിവയാണ് ഇവയുടെ താവളങ്ങൾ.

## വിവരണം

ചിറകിന് മഞ്ഞകലർന്ന തവിട്ടുനിറമാണ്. ചിറകിന്റെ അടിവശത്ത് നീലകലർന്ന തുരുമ്പിന്റെ നിറവും കാണാം. പൊന്നാംവള്ളിയിലാണ് മുട്ടയിടുന്നത്. ഒറ്റയായിട്ടാണ് മുട്ടയിടുക. മുട്ടയ്ക്ക് വെളുത്ത നിറമാണ്.

## ചിത്രശാല

File:Common awl.jpg|Common awl
File:HasoraBadra 751 1.png
Image:Common Awl (Hasora badra) at 23 mile near Jayanti in Duars, West Bengal W IMG 5849.jpg


## അവലംബം
*മാതൃഭൂമി ആഴ്ചപ്പതിപ്പ് (കേരളത്തിലെ പൂമ്പാറ്റകൾ)-ഡോ.അബ്ദുള്ള പാലേരി
	
## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ഫെങ്ങ് ബാവോ 1

**ഫെങ്ങ് ബാവോ 1** (Chinese: 风暴, കൊടുങ്കാറ്റ് എന്നാണർഥം)FB-1 എന്നും അറിയപ്പെടുന്നു. 1972 നും 1981നും ഇടയിൽ കൈന വിക്ഷേപിച്ചുവന്ന ചരക്കുകൊണ്ടുപോകനുള്ള റോക്കറ്റായിരുന്നു. പിന്നീട്, ഇതിനു സമാനമായ ലോങ്ങ്മാർച്ച് 2 വിക്ഷേപിച്ചപ്പോൾ ഇതിന്റെ പ്രവർത്തനം അവസാനിപ്പിച്ചു. 

ഈ റോക്കറ്റ്, പതിനൊന്നേണ്ണം വിക്ഷേപിച്ചെങ്കിലും 4 എണ്ണം പരാജയപ്പെട്ടു. ജിയുക്വാൻ റോക്കറ്റ് വിക്ഷേപണ കേന്ദ്രത്തിൽ നിന്നുമാണ് ഇതു വിക്ഷേപിച്ചിരുന്നത്. 
## വിക്ഷേപണ ചരിത്രം

## ഇതും കാണുക
*ലോങ്ങ് മാർച്ച് റോക്കറ്റുകളുടെ വിക്ഷേപണത്തിന്റെ പട്ടിക

## അവലംബം

വർഗ്ഗം:ബഹിരാകാശ വിക്ഷേപണ വാഹനങ്ങൾ
വർഗ്ഗം:ചൈന
കാഹളം

1940 കളിൽ കോഴിക്കോട് നിന്ന് പ്രസിദ്ധീകരിച്ചിരുന്ന ദ്വൈവാരിക ആയിരുന്നു **കാഹളം**.തെരുവത്ത് രാമൻ പത്രാധിപരും സി.രവിവർമ്മരാജ പബ്ലിഷറുമായിരുന്നു. കർഷകപ്രസ്ഥാനത്തെ സഹായിക്കുന്ന ലേഖനങ്ങൾ ഇതിൽ പ്രസിദ്ധീകരിച്ചു. 
## നടപടികൾ
*സ്വാതന്ത്ര്യസമരകാലത്ത് കാഹളത്തിലെഴുതിയ ഒരു മുഖപ്രസംഗത്തിന്റെ പേരിൽ പത്രാധിപരായ തെരുവത്ത് രാമനെ ആറുമാസം തടവു ശിക്ഷക്കു വിധിക്കുകയും അദ്ദേഹത്തിന്റെ പത്രം കണ്ടുകെട്ടുപ്പെടുകയും ചെയ്തു.
*"കാഹള"ത്തിൽ ജന്മിത്തത്തിന്റെ കാലടിയിൽ എന്ന നാടകമെഴുതിയതിന്റെ പേരിൽ 1941 ൽ കമ്പളത്ത് ഗോവിന്ദൻ നായരെ അറസ്റ്റ് ചെയ്തിരുന്നു.

## അവലംബം


വർഗ്ഗം:മലയാളവാരികകൾ
വൈഡ് ഫീൽഡ് ഇൻഫ്രാറെഡ് സർവ്വേ എക്സ്പ്ലോറർ

ഇൻഫ്രാറെഡ് കിരണങ്ങൾ ഉപയോഗിച്ച് പ്രവർത്തിക്കുന്ന ഒരു ബഹിരാകാശ ദൂരദർശിനിയാണ് വൈസ് എന്നറിയപ്പെടുന്ന **വൈഡ് ഫീൽഡ് ഇൻഫ്രാറെഡ് സർവ്വേ എക്സ്പ്ലോറർ**. 2009 ഡിസംബർ മാസത്തിലാണ് ഇത് വിക്ഷേപിച്ചതു്. ആദ്യമായി Y ഡ്വാർഫ് വിഭാഗത്തിൽ പെടുന്ന നക്ഷത്രത്തെ കണ്ടെത്തിയത് വൈസ് ആണ്. കൂടാതെ ആയിരക്കണക്കിന് ഛിന്നഗ്രഹങ്ങളെയും നക്ഷത്രസമൂഹങ്ങളെയും കണ്ടെത്തി.

ആകാശം മുഴുവൻ ജ്യോതിശാസ്ത്രവിശകലനം നടത്തു വൈസ് 3.4, 4.6, 12, 22 μm എന്നീ തരംഗദൈർഘ്യത്തിലുള്ള ഇമേജുകളാണ് ലഭ്യമാക്കുന്നത്. 40സെ.മീറ്റർ(16 ഇഞ്ച്) ഇൻഫ്രാറെഡ് ദൂരദർശിനിയാണ് ഇതിൽ ഉപയോഗിക്കുന്നത്. ഹൈഡ്രജൻ ശീതീകാരി ഒഴിവാക്കിയതിനു ശേഷം നാലു മാസത്തോളം ഭൂസമീപത്തു കൂടി പോകുന്ന ചെറുസൗരയൂഥപദാർത്ഥങ്ങളെ കുറിച്ചു പഠിക്കുന്നതിനു വേണ്ടി ഉപയോഗപ്പെടുത്തി. നിയോവൈസ് എന്നായിരുന്നു ഈ ദൗത്യത്തിനു നൽകിയ പേര്.

വൈസിന്റെ സർവ്വെയിൽ നിന്നും കിട്ടി വിവരങ്ങളും വിശദാംശങ്ങളും ചിത്രങ്ങളുമെല്ലാം 2012 മാർച്ച് 12൹ പൊതുജനങ്ങൾക്കായി സമർപ്പിച്ചു. 2013 ആഗസ്റ്റ് മാസത്തിൽ വൈസ് ദൗത്യം പുനരുജ്ജീവിപ്പിച്ചതായി നാസ വെളിപ്പെടുത്തി. മൂന്നു വർഷത്തേക്കു കൂടിയാണ് ഇങ്ങനെ കാലാവധി നീട്ടിക്കിട്ടിയത്. ഭൂമിയുമായി കൂട്ടിയിടിക്കാൻ സാധ്യതയുള്ള ഛിന്നഗ്രഹങ്ങളെ കണ്ടെത്തുക എന്നതാണ് ഇതിന്റെ പുതിയ ദൗത്യം.

## അവലംബം

വർഗ്ഗം:ബഹിരാകാശ ദൂരദർശിനികൾ
പുള്ളിച്ചാടൻ

കേരളത്തിലെ കാടുകളിലും പുൽമേടുകളിലും കണ്ടുവരുന്ന ഒരു ചിത്രശലഭമാണ് **പുള്ളിച്ചാടൻ** (*Spialia galba*). 

തവിട്ടുകലർന്ന കറുത്ത ചിറകിൽ വെളുത്ത പുള്ളികൾ ഉണ്ടാവും. ഈ ശലഭത്തെ തിരിച്ചറിയാനുള്ള ഒരു പ്രത്യേകതയാണിത്. ചിറകിന്റെ അരികിൽ ഒന്നിടവിട്ട് കറുപ്പും വെളുപ്പും ഉണ്ടാവും. ചിറകിനടിവശം കൂടുതൽ വെളുത്തനിറമാണ്. ആൺശലഭം പെൺശലഭത്തേക്കാൾ കൂടുതൽ കറുത്തതും വലിപ്പമുള്ളതുമായിരിക്കും. നിലം പറ്റിയാണ് പറക്കൽ.

തേൻകൊതിയന്മാരാണ് ഈ പൂമ്പാറ്റകൾ. ചെറുപുഷ്പങ്ങളിൽ ഇരുന്ന് പോലും തേൻകുടിയ്ക്കാറുണ്ട്. ചെമ്പരത്തി, കുറുന്തോട്ടി എന്നീ സസ്യങ്ങളിലാണ് മുട്ടയിടുന്നത്. മുട്ടയ്ക്ക് ഇളം പച്ച നിറമാണ്. ഇല ചുരിട്ടി കൂടുണ്ടാക്കി അതിനുള്ളിലാണ് ലാർവ്വകൾ കഴിയുന്നത്.


File:Indian skipper egg and larva 2009 06 22 9 25 (3768540333).jpg|മുട്ടയും പുഴുവും 
File:Indian skipper adult larva 2009 06 22 9 25 (3769341548).jpg|പുഴു
File:Indian skipper pupa early stage (3769342102).jpg|പ്യൂപ്പ
File:Indian skipper pupa final stage (3769360422) (cropped).jpg|പ്യൂപ്പ
File:Indian skipper IMG 3699.jpg|ശലഭം (മുതുകുവശം)
File:Close wing position of Spialia galba Fabricius, 1793 – Indian Grizzled Skipper.jpg|ശലഭം (ഉദരവശം)

## അവലംബം

## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
കുങ്ഫു പാണ്ഡാ

2008 ൽ പുറത്തിറങ്ങിയ ഒരു അമേരിക്കൻ കമ്പ്യൂട്ടർ ആനിമേഷൻ ചിത്രമാണു **കുങ്ഫു പാണ്ട** .സംഘട്ടന-ഹാസ്യ രംഗങ്ങൾക്കു പ്രാധാന്യം നൽകിയിരിക്കുന്ന ഈ ചിത്രം നിർമ്മിച്ചിരിക്കുന്നത് ഡ്രീംവർക്സ് ആനിമേഷനാണു. പാരാമൗണ്ട് പിക്ചേർസ് ഈ ചിത്രം വിതരണത്തിനു എത്തിക്കുന്നു. ജോൺ വേയ്ൻ സ്റ്റീവെൻസണും മാർക്ക് ഓസ്ബോർണും  ചേർന്നു സംവിധാനം ചെയ്ത ഈ സിനിമയുടെ നിർമ്മാതാവ് മെലിസ്സ കോബ്ബ് ആണ്. ജാക്ക് ബ്ലാക്ക് , ആഞ്ജലീന ജോളി , ജാക്കി ചാൻ, ഡസ്റ്റിൻ ഹോഫ്മാൻ, ഇയാൻ മക് ഷേൻ തുടങ്ങിയ പ്രമുഖ അഭിനേതാക്കളാണു ചിത്രത്തിലെ കഥാപാത്രങ്ങൾക്ക് ശബ്ദം നൽകിയിരിക്കുന്നത്.പുരാതന ചൈനയുടെ പശ്ചാത്തലത്തിൽ മനുഷ്യസ്വഭാവികളായ സംസാരിക്കുന്ന മൃഗങ്ങളെ കഥാപാത്രങ്ങളാക്കിയാണു ചിത്രം നിർമ്മിച്ചിരിക്കുന്നതു. മൈക്കിൾ ലാചാൻസ് ആണ് ചിത്രത്തിനുള്ള ആശയം നൽകിയത്. 

ഡ്രീംവർക്സ് അത് വരെ ചെയ്തതിൽ വച്ച് ഏറ്റവും സങ്കീർണമായ അനിമേഷൻ ആണ് ഈ ചിത്രത്തിൽ ഉള്ളത്. ഹാൻസ് സിമ്മെർ ആണ് ചിത്രത്തിന് സംഗീതം നൽകിയത്. അദ്ദേഹം അതിന്റെ മുന്നോടിയായി ചൈന സന്ദർശിച്ചു അവിടെത്തെ സംസ്കാരത്തെപറ്റി കൂടുതൽ അടുത്തറിഞ്ഞു. മെയ് 26, 2011 -ന് ചിത്രത്തിന്റെ രണ്ടാം ഭാഗമായ കുങ്ഫു പാണ്ട 2 പുറത്തിറങ്ങി. ജനുവരി 2016 -ൽ മൂന്നാം ഭാഗമായ കുങ്ഫു പാണ്ട 3 യും റിലീസ് ചെയ്തു. 

## അവലംബം


## പുറത്തേയ്ക്കുള്ള കണ്ണികൾ
* IMDB

വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:അനിമേഷൻ
വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
ചെന്നൈ സെൻട്രൽ തീവണ്ടി നിലയം

ലഘുചിത്രം|ചെന്നൈ സെൻട്രൽ തീവണ്ടി നിലയം

ചെന്നൈ നഗരത്തിലെ രണ്ട് പ്രധാന തീവണ്ടി നിലയങ്ങളിൽ ഒന്നാണ് **എംജിആർ ചെന്നൈ സെൻട്രൽ തീവണ്ടി നിലയം**. നഗരത്തിന്റെ വടക്ക്, പടിഞ്ഞാറ് ദിശകളിൽനിന്നും വരുന്ന തീവണ്ടികളാണ് ഇവിടെ വരുന്നത്. ദിവസവും മൂന്നര ലക്ഷം ആളുകൾ ഉപയോഗിക്കുന്ന ചെന്നൈ സെൻട്രൽ തെക്കൻ സോണിലെത്തന്നെ ഏറ്റവും തിരക്കേറിയ തീവണ്ടി നിലയമാണ്.

## ചരിത്രം
നഗരത്തിന്റെ കിഴക്കു ഭാഗത്തുള്ള റോയാപുരം തീവണ്ടി നിലയത്തിലെ തിരക്ക് പരിഹരിക്കാനാണ് 1873 -ൽ പാർക്ക്റ്റൗൺ മേഖലയിലെ ജോൺ പെരേരാസ് ഗാർഡൻസിൽ ചെന്നൈ സെൻട്രൽ തീവണ്ടി നിലയം നിർമിച്ചത്.
1959 -ലും, 1998 -ലും പുതുക്കിപ്പണിതു.

## References

വർഗ്ഗം:ചെന്നൈയിലെ തീവണ്ടി നിലയങ്ങൾ
വർഗ്ഗം:ചെന്നൈ
അറിയാൻ (റോക്കറ്റ് പരമ്പര)

**അറിയാൻ(റോക്കറ്റ് പരമ്പര)** ഒരു യൂറോപ്യൻ ബഹിരാകാശസംരംഭത്തിന്റെ ഭാഗമായ റോക്കറ്റാണ്. അറിയാഡ്നി എന്ന പുരാണകഥാപാത്രത്തിന്റെ പേരിന്റെ ഫ്രഞ്ച് രൂപാന്തരമാണ്. ഫ്രാൻസ് ആണ് ഇത്തരം ഒരു ബഹിരാകാശദൗത്യത്തിന്റെ ആവശ്യകതയെപ്പറ്റി ആദ്യം ചിന്തിച്ചത്. **അറിയാൻ പ്രോജക്റ്റ്** എന്നാണിത് അറിയപ്പെട്ടത്. ഫ്രാൻസ്, ജർമനി, യു. കെ എന്നീ രാജ്യങ്ങൾ തമ്മിൽ നടന്ന സൗഹൃദചർച്ചകൾക്കൊടുവിലാണ് 1973ൽ ഔദ്യോഗികമായി ഇത് അംഗീകരിച്ചത്. തങ്ങളുടെ സ്വന്തം ഉപഗ്രഹ വിക്ഷേപണ സംവിധാനം തുടങ്ങുന്നതിന്റെ ഭാഗമായി ആണ്. പടിഞ്ഞാറൻ യൂറോപ്പിലെ രാജ്യങ്ങൾ ഇതാരംഭിക്കാൻ കാരണം. അവരുടെ ദ്വിതീയ സംരംഭമായിരുന്നു ഇത്. ആദ്യ സംരംഭമായ യൂറോപ്പ പരാജയമായിരുന്നു.  
യൂറോപ്യൻ സ്പേസ് ഏജൻസി ഇ. എ. ഡി. എസ്. എന്ന സ്ഥാപനത്തെ ഏറ്റെടുത്ത്, അറിയാൻ വിക്ഷേപണവാഹനവും  അതിന്റെ പരീക്ഷണ സൗകര്യങ്ങളും ഏർപ്പെടുത്തി. 1980ൽ തുടങ്ങിയ അറിയാൻസ്പേസ് എന്ന സ്ഥാപനം ഇവയുടെ ഉല്പാദനവും  പ്രവർത്തനവും വിപണനവും നോക്കി നടത്തുന്നു. 

തെക്കേ അമേരിക്കയിലെ ഫ്രഞ്ച് ഗയാനയിലെ കൗറു എന്ന സ്ഥലത്തുനിന്നുമാണ് അറിയാൻ സ്പേസ് അറിയാൻ റോക്കറ്റുകൾ വിക്ഷേപിക്കുന്നത്. കൗറുവിന്റെ ഭൂമധ്യരേഖയുമായുള്ള അടുപ്പവും പടിഞ്ഞാറെ തീരത്തുള്ള കിടപ്പും വിക്ഷേപണത്തിനു വളരെയധികം അനുകൂലമാണ്.
## അറിയാൻ പതിപ്പുകൾ

അനേകം അറിയാൻ പതിപ്പുകൾ ഉണ്ടായിട്ടുണ്ട്:
*ആറിയാൻ 1
*ആറിയാൻ 2
*ആറിയാൻ 3
*ആറിയാൻ 4
*ആറിയാൻ 5
*ആറിയാൻ 6  
## വ്യവസായസംരംഭം

Total of 99.99% due to round-off

Corporate management is structured as follows:

**Offices**

**ഓഫീസുകൾ**

## മാതൃകകൾ

## ഇതും കാണു

## അവലംബം

## പുറംകണ്ണി

വർഗ്ഗം:ബഹിരാകാശപദ്ധതികൾ
ഡ്രാഗൺ ബോൾ സീ: ലോർഡ്‌ സലഗ്

ഡ്രാഗൺ ബോൾ പരമ്പരയിലെ 4-മത്തെ അനിമേഷൻ ചലച്ചിത്രം ആണ് **ഡ്രാഗൺ ബോൾ സീ: ലോർഡ്‌ സലഗ് **. മാർച്ച്‌ 19, 1991 ന് ആണ് ജപ്പാനിൽ ഈ ചിത്രം റിലീസ് ചെയ്തത് .

## കഥ
ഭൂമി കീഴടക്കാൻ വരുന്ന സലഗ് വംശത്തിൽ പെട്ട അന്യഗ്രഹ ജീവികളെ ഗോക്കുവും കൂട്ടരും ചെറുത്തു തോൽപ്പിക്കുന്നത് ആണ് കഥാസാരം .

## അവലംബം

## പുറത്തേക്കുള്ള കണ്ണികൾ
* Official anime website of Toei Animation
* MyFavoriteGames - Movie Summary 
* 
* 

വർഗ്ഗം:ഡ്രാഗൺ ബോൾ ചലച്ചിത്രങ്ങൾ
വർഗ്ഗം:ജപ്പാനീസ് ചലച്ചിത്രങ്ങൾ
വർഗ്ഗം:അനിമേഷനുകൾ
വെള്ളിവാലൻ

സഹ്യപർവ്വത പ്രദേശങ്ങളിൽ കണ്ടുവരുന്ന ഒരു ചിത്രശലഭമാണ് **വെള്ളിവാലൻ** (*Cheritra freja*). തെക്കേ ഇന്ത്യയിലും ശ്രീലങ്കയിലുമാണ് വെള്ളിവാലനെ കണ്ടുവരുന്നത്.

വെള്ളിവാലൻ വലിപ്പം കുറഞ്ഞ ഒരു പൂമ്പാറ്റയാണ്. കാട്ടിലാണ് ഇവയെ സാധാരണ കണ്ടെത്താനാകുക. നാട്ടിൻ പുറങ്ങളിലും കുന്നിൻ പ്രദേശങ്ങളിലും ഇവയെ കാണാറുണ്ട്. വാലാണ് വെള്ളിവാലന്റെ പ്രധാന പ്രത്യേകതയുള്ളത്. പിൻചിറകിലെ വെളിത്തവാൽ ഇവയുടെ ഭംഗി കൂട്ടുന്നു. വാലിന് രണ്ട് സെന്റിമീറ്റർ നീളമുണ്ടാകും. വാലിന്റെ അറ്റം ചുരുണ്ടിരിക്കും. ആൺശലഭത്തിന്റെ ചിറകിന് ഇളം തവിട്ടുനിറമാണ്. പെൺശലഭത്തിന്റെ ചിറകിന് കടുംതവിട്ടുനിറവും. പിൻചിറകിൽ അറ്റത്തായി വെളുപ്പിൽ കറുത്ത പുള്ളികളുണ്ടാവും.

വെള്ളിവാലൻ നല്ല ഉയരത്തിൽ പറക്കുന്ന ഒരു ശലഭമാണ്. സാധാരണഗതിയിൽ മെല്ലെയാണ് പറക്കുന്നത്. മഴക്കാറുള്ള സമയം ഇവ ഇലകൾക്കിടയിൽ ഒളിച്ചിരിക്കാറുണ്ട്. കറുവപ്പട്ട, ചെറുകുരണ്ടി എന്നീ സസ്യങ്ങളിലാണ് വെള്ളിവാലന്മാർ മുട്ടയിടുന്നത്.

## ചിത്രശാല

പ്രമാണം:Eggs of Cheritra freja Fabricius, 1793 – Common Imperial WLB P2A0824.jpg|മുട്ടകൾ
പ്രമാണം:Cheritra freja - Common Imperial caterpillar on the leaves of Xylia xylocarpa 10.jpg|പുഴു
പ്രമാണം:Common Imperial Pupa (3696513718).jpg|പ്യൂപ്പ
പ്രമാണം:Common Imperial pupa before emergence (3696514264).jpg|പ്യൂപ്പ
പ്രമാണം:Common Imperial UP.jpg|ശലഭം (മുതുകുവശം)
പ്രമാണം:Close wing position of Cheritra freja Fabricius, 1793 – Common Imperial WLB DSC 0024 (5).jpg|ശലഭം (ഉദരവശം)
പ്രമാണം:Cheritra freja 2.jpg|ചിത്രശലഭം
പ്രമാണം:Cheritra freja2.JPG|ശലഭപ്പുഴു


## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
കുഞ്ഞിക്കുറുമ്പൻ

തുള്ളൻ ചിത്രശലഭക്കുടുംബത്തിലെ സ്കിപ്പർ ഇനത്തിൽ പെട്ട ഒരു അപൂർവ്വ  ശലഭമാണ് **കുഞ്ഞിക്കുറുമ്പൻ** അഥവാ **പനംകുള്ളൻ** (Small Palm Bob). ശാസ്ത്രനാമം: *Suastus minuta*.
## വിവരണം

ആൺ ശലഭം മുകൾഭാഗം  അടയാളങ്ങളൊന്നുമില്ലാതെ  ഇരുണ്ട തവിട്ട് നിറമാണ്. മുൻചിറകിൽ തവിട്ടുനിറത്തിലുള്ള സിലിയയുണ്ട്.  അടിവശത്ത് മുൻചിറക് ഇളം ബ്രൗൺ. വിരളമായി മിനുസമാർന്ന തവിട്ടുനിറത്തിലുള്ള ചെതുമ്പലുകൾ, പുറം അരികിൽ കട്ടിയുള്ളത്, സെല്ലിന്റെ അവസാനത്തിൽ ഒരു ചെറിയ കറുത്ത പുള്ളി. ആന്റിന കറുപ്പ്.  തലയും ശരീരവും മുകളിൽ കറുത്ത തവിട്ട്, അടിവശം ചാരനിറം. കാലുകൾ മുകളിൽ തവിട്ട്, ചുവടെ ചാരനിറം.
പെൺശലഭവും ആണശലഭത്തേപ്പോലെ തന്നെയാ ണ്, പക്ഷേ, താരതമ്യേന നീളമുള്ള മുൻ‌ചിറകുണ്ട്. അടിവശത്ത് ഇന്റേനോ-മീഡിയൻ ഇന്റർസ്‌പെയ്‌സിന്റെ മധ്യത്തിൽ വെളുത്ത അടയാളം വലുതാണ്. പിൻചിറകിന്റെ ചാരനിറത്തിലുള്ള ഭാഗം ഇളംനിറമാണ്.

## അവലംബം
  

## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
കാട്ടുവരയൻ ആര

ഏഷ്യയുടെ തെക്ക് ഭാഗത്തും ഇന്ത്യയിലും കാണപ്പെടുന്ന ഒരു ചിത്രശലഭമാണ് **കാട്ടുവരയൻ ആര** അഥവാ **കാട്ടുശരശലഭം** (Plain Banded Awl). ശാസ്ത്രനാമം: *Hasora vitta*.

## വിവരണം

ഇരുണ്ട തവിട്ടുനിറത്തിലുള്ള ഈ ശലഭത്തിന്റെ ചിറകുകളുടെ വീതി 45 മുതൽ 55 മിമി വരെയാണ്. ഈ സ്പീഷ്യസ് ശലഭത്തിൽ തന്നെ രണ്ട് വക ഭേദമുണ്ട്. 

* *Hasora vitta vitta* - തെക്കേ മ്യാൻമർ  (Dawnas), മലേഷ്യ peninsula, ഇന്ത്യാനേഷ്യ ഫിലിപ്പൈൻസ്.
* *Hasora vitta indica* - തെക്കേ ഇന്ത്യ, സിക്കിം, ആസാം, വടക്കേ മ്യാൻമർ, തായ്ലാന്റ്, തെക്ക് കിഴക്കൻ ചൈന.

## അവലംബം

*, ,  &  (Editors). 2003. The Global Lepidoptera Names Index (LepIndex). World Wide Web electronic publication. http://www.nhm.ac.uk/entomology/lepindex (accessed 22 September 2007).
*, (2007). Hasora Moore 1881. Version 21 February 2007 (under construction). Page on genus Hasora   in The Tree of Life Web Project http://tolweb.org/.
* Website on Lepidoptera http://www.nic.funet.fi/pub/sci/bio/life/index.html (accessed 12 October 2007)
**Print**
* (1932) *The Identification of Indian Butterflies*. 2nd Ed, (i to x, pp454, Plates I to XXXII), Bombay Natural History Society, Mumbai, India.
*. (2000) *Butterflies of Peninsular India*,  (i to xviii, pp254, Plates 1 to 32) Universities Press (India) Ltd, Hyderabad (reprint 2006). ISBN 81-7371-354-5.
* (1957) *Butterflies of the Indian Region*, Bombay Natural History Society, Mumbai, India.
## പുറം കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:തുള്ളൻ ചിത്രശലഭങ്ങൾ
നാട്ടുമരത്തുള്ളൻ

വന്മരങ്ങളുടെ തലപ്പിൽ മിന്നിമറഞ്ഞുനടക്കുന്ന ഒരു ശലഭമാണ് **നാട്ടുമരത്തുള്ളൻ** അഥവാ **മരമിന്നൻ ശലഭം** (Tree flitter). പശ്ചിമഘട്ട മലനിരകളിലും ഇന്ത്യയുടെ വടക്കുകിഴക്കൻ മലനിരകളിലും ആണ് ഇതിന്റെ പ്രധാന താവളങ്ങൾ. ബംഗ്ലാദേശ്, ഭൂട്ടാൻ എന്നീ രാജ്യങ്ങളിലും ഇതിനെ കാണാം. അലസമായി പറക്കുന്ന ശീലമില്ല.

## നിറം
തവിട്ടും വെളുപ്പും കലർന്ന നിറമാണ്. ചിറകു പുറം ഇരുണ്ടിട്ടാണ്. അർദ്ധതാര്യമായ ഒരു വെളുത്ത പൊട്ട് ചിറകിന്റെ മദ്ധ്യത്തിൽ കാണാം. ചിറകിന്റെ അടിവശത്തിനു ഇരുണ്ട തവിട്ടുനിറമാണുള്ളത്. മദ്ധ്യത്തിൽ ഒരു  ഇരുണ്ട പൊട്ടും കാണാം. പിൻചിറകിൽ ഒരു വെളൂത്ത മുറിപ്പട്ടയുള്ളതായിക്കാണാം.
## അവലംബം

## പുറം കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:തുള്ളൻ ചിത്രശലഭങ്ങൾ
ആട്ടക്കാരി

ഹരിതവനങ്ങളിലും ഇലപൊഴിയും കാടുകളിലും കാണപ്പെടുന്ന അഴകുറ്റ ഒരു പൂമ്പാറ്റയാണ്  **ആട്ടക്കാരി** (Plum Judy). കേരളത്തിൽ വിരളമായേ ഇതിനെ കാണാൻ കഴിയുകയുള്ളൂ. ചിലപ്പോൾ നാട്ടിൻപുറങ്ങളിലെ ചെറുകാടുകളിൽ ആട്ടക്കാരി തന്റെ സാന്നിദ്ധ്യം അറിയിക്കാറുണ്ട്.

File:2011 05 28 2780 plum judy caterpillar (5812408843).jpg|പുഴു
File:2011 05 31 3119 plum judy pupa (5812974286).jpg|പ്യൂപ്പ

ഈ പൂമ്പാറ്റയ്ക്കു ഒരു കൗതുക സ്വഭാവമുണ്ട്. പറന്നുവന്ന് ഇലയിൽ ഇരുന്നാൽ ഇരിപ്പ് ഉറയ്ക്കാത്തതുപോലെ പലവുരു തിരിഞ്ഞും മറിഞ്ഞും കളിയ്ക്കും. അതിനാൽ *നർത്തകി ജൂഡി* (Dancing Judy)എന്നും ഇതിനെ വിളിയ്ക്കാറുണ്ട്. ഇങ്ങനെ ദേഹം ചലിപ്പിയ്ക്കുന്നത് ശത്രുക്കൾ പെട്ടെന്നു വാലും തലയും തിരിച്ചറിയാതിരിയ്ക്കാൻ ആണ്. വെയിലിനെക്കാളുപരി തണലാണ് ആട്ടക്കാരി ശലഭത്തിനിഷ്ടം. വർഷത്തിൽ എല്ലാക്കാലത്തും ഇവയെക്കാണാം. അമ്മിമുറിയൻ ചെടിയുടെ ഇലയിൽ ഇവ മുട്ടയിടാറുണ്ട്.
## നിറം
ചുവപ്പു കലർന്ന തവിട്ടുനിറമുള്ള ചിറകും,ഇളം പച്ചക്കണ്ണുകളുമാണ് ഇതിനുള്ളത്. പിൻചിറകിന്റെ അറ്റം പിന്നോട്ട് കൂർത്തിരിയ്ക്കും. വാൽ ഇല്ല. പിൻചിറകിന്റെ അടിവശത്ത് വെളുത്തവലയത്തിൽ കറുത്തപുള്ളികൾ ഉണ്ട്. പിൻചിറകിലും മുൻചിറകിലും വെളുത്ത കരകൾ കാണാം. വേനൽക്കാലത്ത് ഇവയുടെ ചിറകുകൾ മങ്ങിയ നിറത്തിൽകാണപ്പെടുന്നു.
## അവലംബം

## പുറംകണ്ണികൾ
*Sri Lanka Wild Life Information Database 

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:ഇന്ത്യയിലെ ചിത്രശലഭങ്ങൾ
കോകിലൻ

എളുപ്പത്തിൽ കണ്ണിൽ പെടാത്ത ഒരു പൂമ്പാറ്റയാണ് **കോകിലൻ** അഥവാ **വെൺമരുത് നീലി** (*Anthene emolus*). കേരളത്തിൽ വിരളമായേ കാണാറുള്ളൂ. ഇന്ത്യയിലെ തെക്കുസംസ്ഥാനങ്ങളിലും വടക്ക് കിഴക്കൻ മേഖലയിലുമാണ് ഇവയെ കാണുന്നത്. നിത്യഹരിതവനങ്ങളാണ് ഇവയുടെ ഇഷ്ട താവളങ്ങൾ. അരുവിയോര വനങ്ങളൊട് പ്രതിപത്തി കാണിക്കുന്നു. വേഗത്തിലാണ് പറക്കൽ.

ആൺശലഭത്തിന്റെ ചിറകിന്റെ പുറത്ത് കടും നീലനിറമാണ്. ചിറകോരത്ത് നേർത്ത കറുത്ത വരയുണ്ട്. പെൺശലഭത്തിന്റെ ചിറകിന്റെ പുറം തവിട്ടുനിറമാണ്. താഴോട്ട് നീല പടർന്നിരിക്കും. വെൺമരുതാണ്   പ്രധാന ആഹാര സസ്യം. അശോകത്തിലും ഈ ശലഭം മുട്ടയിടാറുണ്ട്. മുട്ടയ്ക്ക് വെളുത്തനിറമാണ്. നടുഭാഗം കുഴിഞ്ഞിരിക്കും.
## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ചെമ്പഴുക്ക ശലഭം

പിയറിഡേ കുടുംബത്തിലെ ഒരംഗമായ ചിത്രശലഭമാണ് **ചെമ്പഴുക്ക ശലഭം** അഥവാ **ചെറുചെമ്പൻ അറബി** (*Colotis amata* / Small Salmon Arab). 
## പേരിന്റെ പിന്നിൽ
വരണ്ട പ്രദേശങ്ങളിലും, മുൾക്കാടുകളിലും വസിക്കാൻ താല്പര്യപ്പെടുന്ന ചെമ്പിച്ച ശലഭമായതിനാലാണ് ഇതിന് ചെമ്പഴുക്ക ശലഭം എന്ന പേരു വീണത്.
## ശരീരഘടന

### ചിറകിന്റെ മുകൾ വശം
മങ്ങിയ ചെമ്പൻ നിറം.
### ചിറകിന്റെ അടി വശം
പച്ച കലർന്ന മഞ്ഞ നിറം
### ചിറകിന്റെ അരിക്
കറുത്ത നിറമുള്ള അരികുകൾക്ക് കീഴെ ചെറിയ ചെമ്പൻ പൊട്ടുകൾ കാണപ്പെടുന്നു.  
## ആഹാരരീതി
പൂന്തേനാണ് ചെമ്പഴുക്ക ശലഭത്തിന്റെ മുഖ്യഭക്ഷണം.

## ജീവിതചക്രം
കൂട്ടമായാണ് ചെമ്പഴുക്ക ശലഭങ്ങളുടെ മുട്ട കാണപ്പെടുന്നത്‌. ഉരുണ്ടും, അൽ‌പ്പം അമങ്ങിയും ആകൃതിയുള്ള ശലഭപ്പുഴുക്കൾ പുൽ‌പ്പച്ച നിറത്തിൽ നീലയും, മഞ്ഞയും വരകളോടുകൂടി കാണപ്പെടുന്നു. ഇവയുടെ അടിവശത്തിന് മങ്ങിയ പച്ച നിറമായിരിക്കും. ഇവ പുഴുപ്പൊതിയാവുമ്പോൾ വെള്ള കലർന്ന തവിട്ടു നിറത്തിലോ, കടും പച്ച നിറത്തിലോ കാണപ്പെടുന്നു. 
## കാണപ്പെടുന്ന സ്ഥലങ്ങൾ
* ഏഷ്യ

## അവലംബം

## പുറം കണ്ണികൾ

വർഗ്ഗം:പീത-ശ്വേത ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
നീലകൻ

കേരളത്തിൽ വളരെ വിരളമായി മാത്രം കാണപ്പെടുന്ന  ഒരു ശലഭമാണ് **നീലകൻ** (ഇംഗ്ലീഷ് പേര് -forget-me-not)(*Catochrysops strabo*).

വനങ്ങളിലാണ് ഇതിനെ സാധാരണ കാണാറുള്ളത്. പ്രധാനമായും ആവാസകേന്ദ്രങ്ങൾ മഴക്കാടുകളാണ്. എങ്കിലും അപൂർവ്വമായി തൊടികളും, പൂന്തോട്ടങ്ങളും സന്ദർശിയ്ക്കാറുണ്ട്. പൊതുവേ വേഗത്തിൽ പറക്കുന്നതായി കാണപ്പെടുന്നു. ചെറുപൂക്കളിൽ നിന്നു തേൻ നുകരാനും, മണ്ണിൽ നിന്നു ലവണാംശം നുകരാനുമുള്ള പ്രവണതയുണ്ട്.

## നിറം
ആൺശലഭത്തിന്റെ ചിറകുപുറത്തിനു വയലറ്റു കലർന്ന നീല നിറമാണ്.പെൺശലഭത്തിന്റെ ചിറകുപുറത്തിനു തവിട്ടും വെളുപ്പും കലർന്ന നിറമാണ്. ചിറകിന്റെ കീഴറ്റത്തായി ഒരു കറുത്ത പൊട്ടു കാണാം.ഓറഞ്ചുവലയം ചുറ്റിനുമുണ്ട്.ചിറകിന്റെ അടിവശത്തിനു മങ്ങിയ ചാരനിറമാണ്. പിൻ ചിറകിൽ ഒരു ജോഡി നേർത്ത വാലുണ്ട്. രണ്ടു ചെറിയ കറുത്തപുള്ളികളും പിൻ ചിറകിന്റെ മേലരികിൽ കാണാം.

## ചിത്രശാല

File:Forget-me-not (Catachrysops strabo) in Hyderabad W IMG_4610.jpg|Female in Hyderabad, India. 
Image:Forget_me_not_WIKI.JPG|Forget-me-not 
Image:Forget-me-not (Catachrysops strabo) in Hyderabad, AP W IMG 9679.jpg|in Hyderabad, India.
File:Forget-me-not (Catachrysops strabo) in Narshapur, AP W IMG 0756.jpg|in Narsapur, Medak district, India.
File:Forget-me-not_(Catachrysops_strabo)_in_Hyderabad_W_IMG_4736.jpg|
File:Forget-me-not (Catachrysops strabo) in Hyderabad W IMG 4729.jpg
File:VB 27 ForgetMeNot UP.jpg
File:Forget-me-not (Catachrysops strabo) in Hyderabad W IMG 4615.jpg


## അവലംബം

## പുറം കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:നീലി ചിത്രശലഭങ്ങൾ
പീതാംബരൻ

കേരളത്തിലും തമിഴ്‌‌നാട്ടിലും വിരളമായി കാണപ്പെടുന്ന ഒരു പൂമ്പാറ്റയാണ് പീതാംബരൻ ശലഭം (*Colias nilagiriensis*). ലോകത്ത് മറ്റൊരിടത്തും ഇതിനെ കാണാത്തതിനാൽ ഇതിനെ നാമാവശേഷമായിക്കൊണ്ടിരിക്കുന്ന ഒരു ചിത്രശലഭവർഗ്ഗമായി കണക്കാക്കുന്നു. മുഖ്യമായും പശ്ചിമഘട്ടത്തിലെ ഉയരമുള്ള പർവ്വതനിരകളിലാണ് പീതാംബരന്റെ വാസം. കാപ്പിത്തോട്ടങ്ങളിലും ചായത്തോട്ടങ്ങളിലും ഇതിനെ വിരളമായി കാണാറുണ്ട്. 

വർഷത്തിൽ മുഴുവൻ സമയത്തും ഇതിനെ കാണാം. സദാ പറന്നുനടക്കുന്ന പൂമ്പാറ്റയാണിത്. ചെറുസസ്യങ്ങളുടെ പൂക്കളിൽ നിന്നാണ് തേനുണ്ണുക. 

ആണിന്റെ പുറംചിറകിന് ചെറുനാരങ്ങയുടെ മഞ്ഞ നിറമാണ്. പെണ്ണിന്റെ ചിറകുകൾ വെളുത്തിട്ടുമാണ്. ചിറകിനു പുറത്ത് ഓരത്തായി കറുത്തപാടു കാണാം.മുൻചിറകിൽ ഒരു കറുത്ത പൊട്ട് തെളിഞ്ഞ് കാണാം.

പീതാംബരൻ നീലപ്പുളിയാറില സസ്യത്തിലാണ് മുട്ടയിടുക.

ശലഭപ്പുഴു ഉരുണ്ടിട്ടാണ്.പുഴുവിന് മങ്ങിയ പച്ച നിറമാണ് ഉണ്ടാവുക. പാർശ്വത്തിൽ ഇളം ചുവപ്പും വെളുപ്പും നിറത്തിലുള്ള വരകൾ കാണാം. ഇലയുടെ അടിവശത്താണ് പുഴുവിന്റെ വാസം. എപ്പോഴും മുട്ടയിട്ട സസ്യത്തിൽ തന്നെ സമാധി കഴിച്ച് കൂട്ടുന്ന ശീലമില്ല. ചിലപ്പോൾ പുഴു തൊട്ടടുത്ത സസ്യത്തിൽ പുഴുപ്പൊതി(Pupa)യുണ്ടാക്കും.പുഴുപൊതിയ്ക്കും പച്ച നിറമാണ്. പുഴുപൊതിയുടെ മുൻഭാഗം മൂക്കുപോലെ കൂർത്തിരിക്കും.

## ചിത്രശാല

File:EuremaNilgiriensisSeitz.jpg
File:Parochetus communis.jpg|നീലപ്പുളിയാറില പൂവ്


## അവലംബം


## പുറം കണ്ണികൾ

വർഗ്ഗം:പീത-ശ്വേത ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
കുഞ്ഞിപ്പാപ്പാത്തി

പീത-ശ്വേത ചിത്രശലഭ കുടുംബത്തിൽ പെട്ട ഒരു പൂമ്പാറ്റയാണ്  **കുഞ്ഞിപ്പാപ്പാത്തി** (Small Grass Yellow). ശാസ്ത്രീയനാമം: *Eurema brigitta*.

## ചിത്രശാല

File:Small Grass Yellow (Eurema brigitta) in Talakona forest, AP W IMG 8305.jpg| കുഞ്ഞിപ്പാപ്പാത്തി ചിറകിന്നടിവശം ചിറ്റൂർ ജില്ല, ആന്ധ്രാപ്രദേശ്
File:Eurema brigitta UN.jpg|കുഞ്ഞിപ്പാപ്പാത്തി, കോഴിക്കോട്


### ഇതും കൂടി കാണുക
* പൊട്ടില്ലാ മഞ്ഞപ്പാപ്പാത്തി
* മുപ്പൊട്ടൻ മഞ്ഞപ്പാപ്പാത്തി
* ഒറ്റപൊട്ടൻ മഞ്ഞപ്പാപ്പാത്തി
* ചെറുമഞ്ഞപ്പാപ്പാത്തി

## അവലംബം

## പുറം കണ്ണികൾ

വർഗ്ഗം:പീത-ശ്വേത ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
കരിംപൊട്ടുവാലാട്ടി

നീലി ചിത്രശലഭ കുടുംബത്തിലെ **കരിംപൊട്ടുവാലാട്ടി** (Dark Cerulean) ഇതേ കുടുംബത്തിലെ പൊട്ടുവാലാട്ടി(Common Cerulean) ശലഭങ്ങളോട് സാമ്യം ഉള്ളവയാണ്. കാട്ടുവാസിയായ ഈ ശലഭത്തെ പുഴയോരങ്ങളിലെ നനഞ്ഞ പ്രതലങ്ങളിൽ കൂടുതലായി കാണുന്നു. ആൺ ശലഭങ്ങളുടെ ചിറകിനുപരിഭാഗം തിളങ്ങുന്ന ഇരുണ്ട നീലനിറമാണ്, പെൺശലഭത്തിന് മങ്ങിയ നീലനിറവും. ചിറകിന്നടിവശം ഇരുണ്ട തവിട്ടുനിറമാണ്. കൂടാതെ മങ്ങിയ വരകളും കാണാം.ദ്രുതഗതിയിൽ പറക്കുന്ന ഈ ശലഭങ്ങൾക്ക് പൂക്കളിൽ വന്നിരിക്കുന്ന സ്വഭാവം കുറവാണ്.മിക്കവാറും ഇലത്തലപ്പുകളിൽ വിശ്രമിക്കുന്നതായാണ് കാണുന്നത്.

പൂമൊട്ടുകളിലാണ് മുട്ടയിടുന്നത്.മൊട്ടിനുൾവശം തുരന്നുതിന്നുന്ന സ്വഭാവം ഉണ്ട് ലാർവകൾക്ക്.പൂക്കളുടെയോ പൂമൊട്ടുകളുടെയോ ഉൾവശത്താണ് പ്യുപ്പയായി കഴിയുന്നത്. 

## ചിത്രശാല

File:Butterfly_Kerala_Dark_Cerulean_back.jpg|നീല ഉൾ ചിറകുകൾ
File:DarkCerulean.jpg|കരിംപൊട്ടുവാലാട്ടി കോഴിക്കോട് നിന്നും
File:Dark Cerulean UN.jpg|കരിംപൊട്ടുവാലാട്ടി


### ഇതും കൂടി കാണുക
* പൊട്ടുവാലാട്ടി
* കാട്ടുപൊട്ടുവാലാട്ടി

## അവലംബം

* പുറം 154 . കേരളത്തിലെ ചിത്രശലഭങ്ങൾ(മലബാർ നാച്ചുറൽ ഹിസ്റ്ററി സൊസൈറ്റി, 2003) ഗ്രന്ഥകർത്താക്കൾ: ജാഫർ പാലോട്ട് , വി.സി. ബാലകൃഷ്ണൻ, ബാബു കാമ്പ്രത്ത്.
## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
രാസബന്ധനം

രണ്ടോ അതിലധികമോ ആറ്റങ്ങൾ ചേർന്ന് പദാർത്ഥങ്ങൾ ഉണ്ടാകുന്നതിന് കാരണമാകുന്ന ആകർഷണ ബലത്തെ രാസബന്ധനം എന്ന് പറയുന്നു. വിപരീത ചാർജ്ജുള്ള ആറ്റങ്ങൾ തമ്മിലുള്ള ആകർഷണ ഫലമായാണ് രാസബന്ധനം ഉണ്ടാകുന്നത്. 

## അവലംബങ്ങൾ

വർഗ്ഗം:രാസബന്ധനം
ഉമർ ഗുൽ

ഒരു പാകിസ്താൻ ക്രിക്കറ്റ് താരമാണ് **ഉമർ ഗുൽ** (; ജനനം 14 ഏപ്രിൽ 1984‎).
## ജനനം
1984 ഏപ്രിൽ 14ന് പാകിസ്താനിലെ പേഷാവാറിൽ ജനിച്ചു.
## കരിയർ: തുടക്കം
2003 ഏപ്രിലിൽ ഷാർജ കപ്പിൽ അരങ്ങേറ്റം. പരമ്പരയിൽ 4 വിക്കറ്റ് നേടി. 2003-04 സമയത്ത് നടന്ന ബംഗ്ലാദേശിനേതിരായ ടെസ്റ്റ് പരമ്പരയിൽ ടെസ്റ്റ് അരങ്ങേറ്റം. 3 ടെസ്റ്റിൽ നിന്നും 15 വിക്കറ്റ്.
## കരിയർ: ടെസ്റ്റ് ക്രിക്കറ്റ്
2006ൽ വെസ്റ്റിൻഡീസിനെതിരെ മികച്ച പ്രകടനം കാഴ്ചവെച്ചു. 16 വിക്കറ്റ് നേടി. തുടർന്ന് ഇംഗ്ലണ്ടിനെതിരെ നടന്ന ടെസ്റ്റിൽ 35 റൺസ് നേടി.
## കരിയർ: ട്വന്റി20
2007ലെ ടി20 ലോകകപ്പിൽ ഷൊഹൈബ് അഖ്തറിനു പകരക്കാരനായി 1 മത്സരത്തിൽ കളിച്ചു. 2009ലെ ടി20 ലോകകപ്പിൽ ന്യൂസിലാന്റിനെതിരെ 5 വിക്കറ്റ് നേടി.
അന്താരാഷ്ട്ര ടി20 ക്രിക്കറ്റിൽ 32 മത്സരങ്ങളിൽ നിന്ന് 47 വിക്കറ്റ് നേടി.
## കരിയർ: ഐ പി എൽ
2008 ഫെബ്രുവരിയിൽ കൊൽക്കത്ത ഗുലിനെ സ്വന്തമാക്കി. 6 മത്സരങ്ങളിൽ നിന്നും 12 വിക്കറ്റ് നേടി.
## കരിയർ: ബിഗ് ബാഷ്
2008 ഡിസംബറിൽ ഗുലിനെ വെസ്റ്റേർൺ വാറിയേഴ്സ് സ്വന്തമാക്കി.
## 5 വിക്കറ്റ് തികച്ച ഏകദിന മത്സരങ്ങൾ

## 5 വിക്കറ്റ് തികച്ച ടി20 മത്സരങ്ങൾ

## അവലംബം

## പുറം കണ്ണികൾ
* 
* 
* 

വർഗ്ഗം:1984-ൽ ജനിച്ചവർ
വർഗ്ഗം:ഏപ്രിൽ 14-ന് ജനിച്ചവർ
വർഗ്ഗം:പാകിസ്താൻ ക്രിക്കറ്റ് കളിക്കാർ
വർഗ്ഗം:ക്രിക്കറ്റ് കളിക്കാർ
വർഗ്ഗം:ടെസ്റ്റ് ക്രിക്കറ്റ് കളിക്കാർ
വർഗ്ഗം:ഏകദിന ക്രിക്കറ്റ് കളിക്കാർ
വർഗ്ഗം:ട്വന്റി20 ക്രിക്കറ്റ് കളിക്കാർ
വർഗ്ഗം:ബൗളർമാർ
നൂറുസിംഹാസനങ്ങൾ

നായാടി കുലത്തിൽനിന്നു വന്ന ഒരു ഐ. എ. എസ്. ഓഫീസർ ജയമോഹനോടു പറഞ്ഞ ജീവിതത്തിന്റെ കഥാരൂപമാണ് **ആയിരം സിംഹാസനങ്ങൾ**. കഥയിൽ നായകൻറെ പേരും മറ്റു വിവരങ്ങളും മാറ്റിയിട്ടുണ്ട്. ജീവിച്ചിരുന്ന, ഇരിക്കുന്ന മനുഷ്യരെപ്പറ്റി ജയമോഹൻ എഴുതിയ പന്ത്രണ്ടു കഥകളുടെ സമാഹാരമായ അറം 2009 ലാണ് ഇതാദ്യം പ്രസിദ്ധീകരിച്ചത്. തമിഴിൽ ഏറ്റവും കൂടുതൽ വായിക്കപ്പെട്ട കൃതികളിൽ ഒന്നാണത്. "ആയിരം സിംഹാസനങ്ങൾ" ലഘുലേഖകളായി പല ദളിത് സംഘടനകളും പ്രസിദ്ധീകരിച്ചിട്ടുണ്ട്. പ്രശസ്ത ദളിത് പ്രസിദ്ധീകരണമായ 'എഴുത്ത്' ഈ കഥയെ ചെറിയ പുസ്തകമാക്കി ആയിരക്കണക്കിന് അച്ചടിച്ച് വിതരണം ചെയ്തുവരുന്നുണ്ട്. ഈ കൃതിക്ക് പകർപ്പാവകാശം ഇല്ല. ആർക്കും ഇത് പുസ്തകമായി പ്രസിദ്ധീകരിക്കാം.

### കഥാസംഗ്രഹം
### കഥാപാത്രങ്ങൾ
#ധർമ്മപാലൻ( കേന്ദ്ര കഥാപാത്രം)
#സുധ (ധർമ്മപാലന്റെ ഭാര്യ)
#ധർമ്മപാലന്റെ അമ്മ
#പ്രേം(ധർമ്മപാലന്റെ മകൻ)
#സ്വാമി പ്രജാനന്ദൻ (ശ്രീ നാരായണ ഗുരുവിന്റെ ശിഷ്യൻ ഏണസ്റ്റ് ക്ലാർക്കിന്റെ ശിഷ്യൻ)
#സെൻഗുപ്ത ( സിവിൽ സർവ്വീസ് ഇന്റർവ്യു ബോർഡ് അംഗം)
#മാണിക്യം

### നിരൂപണങ്ങൾ
 പ്രശസ്ത സാഹിത്യ നിരൂപകൻ ശ്രീ ജയമോഹന്റെ നൂറ് സിംഹസനങ്ങൾ എന്ന നോവൽ അയിത്താചാരണത്തിന്റെ പേര് കേരളത്തിലെ തെക്കൻ ജില്ലകളിലും തമിഴ്നാട്ടിലും ഉള്ള നായാടി എന്ന വിഭാഗം അനുഭവിച്ച കൊടിയ പീഡനങ്ങളുടെ യാധനങ്ങളുടെയും കഥയാണ് ഇത്. നായാടി വിഭാഗത്തിൽ നിന്ന് പഠിച്ചു ഉയർന്ന ഐഎഎസ് ഓഫീസറായി മാറിയ ധർമ്മ പാലൻ ആണ് ഇതിലെ കഥാപാത്രം ജാതിയുടെയും മതങ്ങളുടെയും നിറത്തിന്റെയും പേരിലുള്ള ഉച്ചനീചത്വങ്ങളും അനാചാരങ്ങളെല്ലാം തുറന്നുകാട്ടുന്ന കഥയാണിത്. ജാതിയുടെയും  മതങ്ങളുടെയും പേരിൽ ഒഴിവാക്കപ്പെട്ട ഒരു കൂട്ടം ആളുകളുടെ കഥ. നായാടികൾ എന്നുപറയുന്നത് അലഞ്ഞുതിരിഞ്ഞു നടക്കുന്ന കുറവലാണ് ഇവരെ കണ്ടാൽഅയിത്തമാണ് സഞ്ചരിക്കാൻ അവകാശമില്ലായിരുന്നു. പകൽ മുഴുവനും കുട്ടികളും ആയി കുഴിച്ച് അതിൽ പണികളെ പന്നികളെ പോലെ ഒളിച്ചിരുന്ന് രാത്രികാലങ്ങൾ പുറത്തിറങ്ങിയ നായ എലി ചീഞ്ഞ് അലിഞ്ഞ ഭക്ഷണം കഴിക്കും വിശപ്പ് എന്ന വികാരത്തെ അതിമനോഹരമായി ഇതിൽ അവതരിപ്പിച്ചിരിക്കുന്നു.

### പുറത്തേക്കുള്ള കണ്ണികൾ
ജയമോഹനന്റെ ഔദ്യോഗിക വെബ്‍സൈറ്റ്

## അവലംബം

വർഗ്ഗം:തമിഴ് സാഹിത്യം
കെ. വിശ്വനാഥൻ

സാമൂഹ്യപ്രവർത്തകനും പത്മശ്രീ ജേതാവുമായിരുന്നു **കെ. വിശ്വനാഥൻ** (8 ഫിബ്രവരി 1928 - 28 ഏപ്രിൽ 2014). ഗ്രാമീണ മേഖലയിൽ സാമൂഹ്യ പുരോഗതി ലക്ഷ്യമിട്ട്  മിത്രനികേതൻ  എന്ന സ്‌കൂൾ രൂപീകരിച്ചു.  ഗ്രാമീണ വിദ്യാഭ്യാസ മേഖലയിൽ നിരവധി  നിരവധി പ്രവർത്തനങ്ങൾ ആവിഷ്കരിച്ചു.
## ജീവിതരേഖ
വെള്ളനാട് മണ്ണാംവിള മഠത്തിൽ വീട്ടിൽ പി. കൃഷ്ണപ്പണിക്കരുടെയും ജി. കാർത്ത്യായനിയുടെയും മൂത്തമകനായി ജനിച്ചു. വിശ്വഭാരതി, ശാന്തിനികേതൻ യൂണിവേഴ്സിറ്റികളിൽ പഠനം പൂർത്തിയാക്കിയ ശേഷം തൊഴിലധിഷ്ഠിത വിദ്യാഭ്യാസ പ്രവർത്തനങ്ങൾ പഠിക്കാൻ അമേരിക്ക ഉൾപ്പെടെയുള്ള രാജ്യങ്ങളിൽ പരിശീലനം നേടി. ഏഴ് വർഷക്കാലത്തെ വിദേശപഠനത്തിന് ശേഷം 1956 - ൽ  തിരുവനന്തപുരത്തെ വെളളനാട്ട്  മിത്രനികേതൻ സ്ഥാപിച്ചു. ഗ്രാമീണരുടെ വിദ്യാഭ്യാസ നിലവാരം ഉയർത്തുക, ദാരിദ്യം ഇല്ലായ്മ ചെയ്യുക എന്നീ ലക്ഷ്യങ്ങളോടെ തുടങ്ങിയ സ്കൂളിൽ  ആദിവാസി കുട്ടികളടക്കം 340 ഓളം കുട്ടികൾക്ക് അനൗപചാരിക വിദ്യാഭ്യാസം നൽകിയിരുന്നു.

ഭാരത് കർഷക് സമാജ്,  സി.എ.പി.എ.ആർ.ടി,  ഒമ്പതാം പഞ്ചവത്സര പദ്ധതി വ്യവസായ വികസന സ്റ്റിയറിംഗ് കമ്മിറ്റി എന്നിവയുടെ ചെയർമാനായും, ഗവേണിംഗ് ഒഫ് ഫാർമേഴ്സ് ഫോറത്തിന്റെ വൈസ് ചെയർമാനായും പ്രവർത്തിച്ചു. ഇന്ദിരാഗാന്ധി നാഷണൽ ഓപ്പൺ യൂണിവേഴ്സിറ്റി വിദഗ്ദ്ധ സമിതി അംഗം, ഐ.സി.എ.ആർ സോണൽ കമ്മിറ്റി അംഗം തുടങ്ങി കേന്ദ്ര, സംസ്ഥാന സർക്കാരുകളുടെ നിരവധി സ്ഥാപനങ്ങളിലും  കമ്മിറ്റികളിലും സേവനമനുഷ്ഠിച്ചു.  

## മിത്രനികേതൻ
മിത്രനികേതന്  കീഴിൽ കൃഷിവിജ്ഞാന കേന്ദ്രം, ഓപ്പൺ യൂണിവേഴ്സിറ്റി സ്റ്റഡി സെന്റർ, പീപ്പിൾസ് കോളേജ്  തുടങ്ങിയ നിരവധി സ്ഥാപനങ്ങൾ ആരംഭിച്ച് പ്രവർത്തിച്ചു. 

## പുരസ്കാരങ്ങൾ
*2007- ൽ പത്മശ്രീ
*സേവാരത്‌നം അവാർഡ്
*കൃഷി വിഗ്യാൻ അവാർഡ്
* ഹെൻട്രി ഡ്യൂറണ്ട് റെഡ് ക്രോസ് അവാർഡ്
* കെ.പി. ഗോയങ്ക പുരസ്‌കാരം

## അവലംബം


വർഗ്ഗം:സാമൂഹ്യപ്രവർത്തകർ
വർഗ്ഗം:പത്മശ്രീ പുരസ്കാരം ലഭിച്ച മലയാളികൾ